
Hier    beghint    die    waerachtighe    historie    vanden 

STRIJDE  VAN  RONCEVALE  DAER  ROLANDT  ENDE  OlIVIER 
MET  ALLE  DER  EDELDER  VANGAERDEN  VERSLAGEN  BLEVEN 
BI  GUVVELLOENS  VALSCHEN  BEDRIVE  DIESE  ALLE  VERRA- 
DEN  HADDE. 

PROLOGHE. 

ALs  men  alle  historiën  overmerckende  is  so  en  vintmen 
gheen  deser  ghelijc,  want  noyt  en  was  so  veel  edel  ker- 
sten bloets  ghestort  in  so  corter  tijt  noch  noyt  en  bleven  so 
veel  vrome  mannen  in  haer  bloet  versmoort  alst  dede  in  desen 
droefliken  strijt  van  Roncevale  het  welc  Guwelloen  altemael 
bedreef  om  selve  keyser  te  sijn  ende  heere  van  alle  ker- 
stenrijck,  want  hi  meynde  coninc  Kaerle  sinen  swager  oeck 
te  leveren  in  der  heydenen  handen  als  Rolants  gheselscap 
van  Marcelijs  den  wreeden  tyran  al  verslagen  soude  ghe- 
weest  hebben.  Mer  God  die  Heere  versacht  ende  benam 
hem  sijn  propoest  als  dat  die  edel  coninc  Karel  sijn  ver- 
raetscap  vernam  alst  God  hebben  woude,  mer  de  edel 
vangaerde  wert.  verslaghen  alsoe  die  hystorie  hier  nae  vol- 
gende verclaren  sal.  Ende  Guwelloen  creech  loon  na  wercken. 
Ghelijc  God  seyt  in  die  evangelie,  met  alsulcker  maten  als 
ghi  meet  daer  sal  u  wedere  in  ghemeten  worden.  Guwel- 
loen woude  hemselven  verheffen  in  hooverdien  maer  hi  wert 
vernedert  ende  wt  sijn  hoocheyt  selve  gheworpen.  Daer 
staet  noch  int  evangelie  ghescreven,  wie  hem  hier  verheft 
sal  vernedert  worden,  ende  wie  hem  hier  inder  werelt  ver- 
ootmoedicht  sal  namaels  inden  hemel  verheven  worden. 
Daer  om  laet  ons  hier  so  leven  als  dat  wij  na  onse  doot 
mogen  comen  tot  hoghen  lone  met  Gode  want  wij  hebben 
eenen  corten  tijt  hier  te  sijn,  ende  het  is  luttel  dat  wi  hier 
verdienen  mogen  met  arbeyden  in  penitencien  tegen  den 
loon    die    wi    hier   boven    verbeydende    sijn  als  Paulus  seyt. 


Laet  ons  na  volgen  die  heylighe  wercken  der  wtvercorenen 
martelaren  Gods,  laet  ons  scouwen  der  valscher  heydenen 
secte  die  Gode  doch  nijet  en  willen  kennen,  laet  ons  metter 
herten  gheestelic  te  nieute  bringen  der  valscher  Turcken 
gheloove  ende  bevechtense  inwendelijc  van  binnen  ghelijc 
datse  Rolant  ende  Olivier  bevochten  van  buyten  ende  haer 
heylige  bloet  daer  vore  ghestort  hebben,  op  dat  wij  mogen 
verdienen  den  hooghen  loon  die  si  vercregen  hebben.  Al  en 
sijn  wij  alle  gader  daer  toe  niet  ghestelt  om  op  die  heydenen 
te  vechten  nochtans  mogen  wi  dat  wei  doen  gheestelijc 
ende  metter  herten  inwendelijc,  denckende  so  vierichlijc  opt 
lijden  ons  Heeren  metten  heyligen  man  sinte  Franciscus 
dat  wi  die  salighe  crone  der  martelien  met  alle  die  heylighe 
martelaren  besitten  moghen  ghelijckerwijs  oft  wij  inden  strijt 
met  Rolant  ende  Olivier  gheweest  hadden.  Van  wekken 
stride  dat  onse  materie  nu  beginnende  is  hoe  dat  Guwelloen 
die  .xij.  ghenoten  van  Vrancrijcke  verriet,  hoewel  dat  hi  maer 
de  thiene  gheleveren  en  conde,  want  die  hertoge  van  Bayvier 
ende  die  bisscop  Tulpijn  bleven  bi  coninc  Kaerle,  ende  die 
ander  ghenoten  alle  thien  toghen  met  der  vangaerden  vore 
in  Spaengyen  daer  Rolant  generael  capiteyn  ende  die  prin- 
cipael  hooftman  af  was  ende  die  wijse  Ohvier  sijn  gheselle. 
Daer  quamer  noch  veel  toe  als  die  vrome  Ogier  van  Denne- 
mercken  ende  die  overmoedighe  Fierenbras  van  Alexandrien 
die  nu  een  kersten  gheworden  was,  ende  hiet  te  voren 
Floreys,  ende  Ogiers  sone  Merberijn.  Dese  werden  oeck  alle 
verslaghen  met  menich  hondert  vergulden  sporen  also  die 
historie  hier  na  verclaren  sal,  hoe  wel  dat  die  dichter  dees 
boecx  de  materie  vercort  heeft,  sprekende  alleen  op  Rolants 
ende  Oliviers  wercken  so  salment  in  prosen  gestelt  vinden 
altijt  achtervolgende  die  materie  der  historiën. 
Hier  eyndt  die  prologhe. 


Hier  beghint  die  historie  vanden   stride   van  Ron- 

CEVALE.  ENDE  in  DEN  EERSTEN  HOE  KaERLE  DIE  EDEL 
CONINC  VAN  VrANCRIJC  IN  SINEN  SLAEP  VERMAENT  WAS 
VANDEN  HEYLIGEN  APOSTEL  GODS  SINT  JACOB,  ALS  DAT 
Hl  HlSPANIEN  VANDEN  HEYDENEN  BESCHERMEN  ENDE  BE- 
VRIJEN  SOUDE.  ENDE  HOE  DAT  DIE  PRINCIPALE  CAPITEYNEN 
DER  SaRASINEN  TE  WETEN  MaRCELIJS  ENDE  BaLIGANT 
GUWELLOENS   NATUERLIKE   KINDEREN   WAREN. 

KAerle  die  grote  des  cleynen  Pyppijns  sone  hertoghe 
van  Brabant  van  Lothrijck  ende  marcgrave  des  hey- 
lichs  rijckx,  ende  gheweldich  coninck  van  Vranckrijc  ende 
keyser  van  Romen  ende  van  Almaengien  ende  heere  van 
geheel  kerstenrijck,  altoos  dat  kerstengheloove  versterckende. 
Hi  brocht  dat  lant  van  Sassen  totter  wet  Goods,  ende  hij 
verdreef  oeck  die  heydenen  ende  Sarasinen  wten  conincrijcke 
van  Spaengien  ende  Gahssien  biden  versoecke  des  heyhgen 
apostels  sinte  lacob  die  tsnachs  tot  sinen  bedde  quam  ende 
claechde  hem  hoe  dat  sijn  graf  vanden  Sarasinen  heydenen 
ende  anderen  ongeloovigen  vertreden  ende  onteert  was,  ende 
begheerde  van  hem  dat  hij  doch  dat  ongeloovich  volc  daer 
wt  verdriven  wilde,  dwelc  Kaerle  volbrocht  also  die  historie 
hier  na  vertellende  is.  Maer  die  heydenen  hadden  des  groten 
nijt  dat  si  so  verdreven  souden  worden,  ende  si  versaemden 
een  grote  menichte  van  volcke  wt  alle  landen,  als  wt 
Arabien  wt  Turckyen  wt  Sarragoesen  wt  Medeen  wt  Ethio- 
pien  ende  wt  Barbarien  wel  .vi.  hondert  duysent,  vanden 
wekken  die  opperste  capiteynen  waren  twee  machtighe 
ionghe  soudanen  ende  ghebroeders.  Die  een  hiet  Marcelijs, 
die  ander  Baligant.  Si  hadden  eenen  oom  out  van  daghen 
gheheeten  Synagoen,  een  machtich  soudaen  van  Arabien. 
Haerlieder  machte  was  seer  groot  want  si  hadden  meest 
geheel  heydenisse  onder  haer  subiectie.  Dus  dan  om  te  comen 

tot  onsen  propoeste  soe  was  ghesloten  in  haren  raet  als  dat  si 
alle  die  passagien  van  Hispanien  daer  die  voerseyde  coninck 
Kaerle  aen  moeste  comen  om  dat  lant  te  winnen  met  volcke 
sterckelijck  besetten  souden,  ende  dat  die  soudaen  Marcelijs 
ende  sijn  oom  die  oude  Synagoen  met  twee  hondert  duysent 
heydenen  vore  int  lant  trecken  souden,  ende  sijn  broeder 
Baligant  met  alle  den  anderen  soudanen  coningen  ende 
ammiralen  met  noch  vier  hondert  duysent  mannen  souden 
die  achter  houden  ende  seynden  hemlieden  altoos  versch 
volck  als  sijt  hem  ontbieden  souden,  het  welcke  lacen  alsoe 
gheschiede.  Want  alle  die  avantgaerde  wert  daer  verslagen 
die  coninck  Kaerle  daer  sant  om  Spaengien  te  suveren 
vanden  ongheloovigen. 

Van  dese  twee  ionghe  soudanen  Marcelijs  ende  Baligant 
suldij  weten  dattet  waren  twee  natuerlike  kinderen  vanden 
valschen  verrader  hertoghe  Guwelloen  de  welcke  in  sijnder 
iuecht  een  die  vroemste  ende  schoonste  man  was  daermen 
af  wiste  te  spreken,  seer  wijs  ende  subtijl  van  rade,  machtich 
ende  rijcke  van  landen  en  steden,  want  hi  was  swagher  van- 
den voerseyden  coninck  Kaerle.  Dese  Guweloen  quam  op  een 
tijt  in  heydenisse  om  dat  land  te  besien  biden  ouden  Syna- 
goen voerseyt.  Deze  soudaen  Synagoen  hadde  eenen  broeder 
die  een  schoon  vrouwe  achter  ghelaten  hadde.  Guwelloen 
daer  ghecomen  sijnde  ende  haer  schoonhede  bemerckende 
wert  met  haerder  minnen  bevanghen.  Maer  si  die  den  doot 
van  haren  heere  noch  niet  vergheten  en  hadde  was  seer 
droevich.  Synagoen  dit  aensiende  dachte  dat  hi  haer  met 
eenighen  venisoene  vermaken  woude  ende  hi  sprac  tot  Guwel- 
loene  ende  badt  hem  dat  hi  met  hem  ter  lachte  varen  wilde 
om  eenich  venisoen  voer  die  bedructe  vrouwe  te  vercrighen. 
Guwelloen  veynsde  hem  sieck  te  sijn  ende  hi  badt  Synagoene 
dat  hi  doch  selve  alleen  met  sinen  ghesinne  ter  iacht  varen 


woude  ende  laten  hem  in  sijn  ruste,  dwclck  Synagoen  dede. 
Als  Guwelloen  sinen  tijt  sach  ende  die  schoon  vrouwe  alleene 
vant  soe  ghinck  hi  bi  haer  spelen  dat  schaecspel,  want  hi 
wist  wel  dat  si  dat  gaerne  speelde.  Metten  cortsten  gheseyt 
hi  sprac  soe  vele  metter  vrouwen  als  dat  hijse  bekende 
ende  hij  lietse  bevrucht.  Synagoen  weder  vander  iacht 
comende  en  wist  hier  af  niet  maer  hi  maecte  grote  chiere 
met  Guwelloen  ende  hi  vertrooste  die  weduwe  soe  hij  best 
mochte,  want  hij  meynde  dat  Guwelloen  sieck  gheweest 
hadde  ende  hi  beminde  hem  seere.  Hier  na  soe  vertrack 
Guwelloen  van  daer  thuyswaert  tot  in  kerstenrijcke.  Ende 
dese  vrouwe  bleef  begordet  ende  si  ghelach  van  dese  twee 
voerseyde  kinderen.  Mer  Synagoen  en  seyde  desen  kinderen 
anders  niet  dan  dat  hi  selve  haer  oom  was  ende  dat  si  sijns 
broeders  kinderen  waren.  Maer  nader  hant  als  Guwelloen 
henlieden  van  coninc  Kaerls  weghen  die  diffiancie  dede  so 
gaf  die  voerseyde  Synagoen  henlieden  te  kennen  hoe  dat 
Guwelloen  haer  gherechte  vader  was.  Van  wekker  boetscap 
dese  twee  ionghe  heeren  niet  wel  te  vreden  en  waren  om 
dat  Guwelloen  so  quaden  verrader  was.  Si  seyden  dat  si 
hem  nemmermeer  lief  hebben  en  souden.  Ende  si  swoeren 
dat  si  hem  quader  dood  souden  doen  sterven,  ia  mochten 
si  tot  haren  opset  comen. 

Hoe  Guwelloen  ghecoren  wert  om  die  diffiancie  in 

HEYDENIS  te  DOEN  VAN  ALLE  DIE  GHENOTEN. 

OM  te  comen  tot  onsen  propoest,  als  die  edel  coninck 
Kaerle  vernam  dat  die  heydenen  met  grooter  macht  in 
Spaengien  ghecomen  waren  ende  alle  kerstenrijck  te  nieute 
brengen  wouden  so  ontboot  hi  alle  die  ghenoten  van  Vranc- 
rijck  ende  alle  die  meeste  edele  heeren  wt  alle  landen  die 
hem  onderdanich  waren.    Ende  in  die  tegenwoerdicheyt  van 


hen  allen  so  was  over  een  ghedragen  dat  Guwelloen  als 
ambassaet  in  heydenissen  trecken  soude  aen  den  ouden 
Synagoen  ende  aen  Marcelijs  ende  Balygant  Synagoens  neven 
met  alle  der  heydenscher  heerschappien.  Ende  principalijc 
so  was  dit  ghesloten  bi  den  edelen  grave  Rolant  ende  bi 
alle  die  ghenooten  vanden  conincrijck  van  Vranckerijck. 
Jae  Kaerle  die  keyser  selve  badt  Guwelloen  dat  hi  den  last 
vander  diffiancien  oft  ontsegghingen  aenveerden  soude  ende 
ontsegghense  van  sinen  weghen,  om  dat  hi  een  wijs  man  was 
ende  beste  bekent  onder  die  heeren  vanden  Sarasinen.  Mer 
Guwelloen  hadde  dies  groten  spijt  ende  belchde  hem  om 
datmen  hem  sandt  als  bode.  So  dacht  hi  dat  hi  Kaerle 
den  keyser  ende  alle  sijn  medehulpers  te  nieute  brengen 
ende  verraden  soude,  ende  principalijck  die  vrome  capiteynen 
Rolande  ende  Olivier,  Gheerijn  van  Mongelanen,  Straelber- 
rengier,  den  roden  Geleaen  ende  den  vromen  riddere  Gale- 
rant,  den  edelen  Fransoys  Boudewijn,  den  stouten  coninck 
der  Vriesen,  den  haveloosen  Gautier,  ende  metten  cortsten 
gheseyt  alle  die  ander  edele  ridderen  die  metten  vromen 
grave  Rolant  in  die  avantgaerde  trecken  souden,  dwelcke  hi 
lacen  volbrochte.  Ende  hi  sloot  met  alle  den  gheslachte  der 
Losanen  in  sinen  raet  als  dat  hi  coninck  Kaerle  achter  hou- 
den soude  mitter  macht  van  sinen  volcke  ende  leveren  Mar- 
celijs dien  wreeden  Sarazijn  alle  die  edele  vangaerde  dier 
daer  wel  .xx.  duysent  was  die  vroemste  mannen  die  oyt  in 
kerstenrijcke  bi  een  vergadert  waren,  behalven  de  ghene  die 
Rolant  noch  nader  hant  te  hulpen  quamen,  als  Ogier  van 
Denemercken  die  menich  hondert  vergulden  sporen  met  hem 
brachte.  Hi  bracht  met  hem  sinen  sone  Merberijn  ende  den 
ridder  Floreys  die  te  voren  heyden  gheweest  hadde,  ende 
hi  was  gheheeten  Fierenbras  van  Alexandrien,  den  welcken 
Olivier    verwonnen    hadde   in    eenen    camp    daer    oeck    een 

schone  historie  af  is,  ende  noch  veel  meer  ander  heeren  die 
allegader  ter  Hefden  van  Rolant  daer  quamen  opten  Ron- 
cevale.  Alle  dese  edel  bloeme  van  kerstenrijcke  verriet 
Guwelloen  om  dat  hij  selve  keyser  meynde  te  sijn,  ende  hi 
hielt  den  coninc  Kaerle  achter  ende  beval  Rolant  dat  hi 
voer  trecken  soude  met  sijn  gheselscap  ende  hi  beloefde 
hem  cortelijc  na  te  volgen  met  alle  sijnder  macht.  Mer  hij 
hadde  Marcelijs  bevolen  als  dat  hi  Rolant  ende  Olivier  mit 
alle  die  gheheelder  vangaerden  besluyten  soude  ende  beleg- 
gen opten  Roncevale,  seggende  voort.  Waer  Rolant  ende 
sijn  gheselscap  verslagen  soe  soude  Karels  machte  lichtelijck 
ter  neder  [ghe]trocken  sijn  ende  gheheel  kerstenrijck  tonder 
ghedaen  sijn,  ende  dan  so  meynde  Guwelloen  selve  keyser 
te  sijn  ende  alle  kerstenrijck  te  leen  houden  vanden  voer- 
seyden  coninck  Marcelijs  ende  Baligant  sinen  broedere.  Ende 
om  meerder  sekerheyt  hier  af  te  doen  den  heydenschen 
heeren  so  verloochende  hi  selve  Gods  wet  ende  swoer  dat 
hij  Kaerle  den  keyser  sinen  swager  met  alle  sijn  hulpers 
verderven  soude  ende  in  haren  handen  leveren  soude.  Om 
wekker  saken  wille  dat  die  oude  Synagoen  die  oom  was 
van  desen  twee  voerseyden  heeren  met  alle  die  ander  hey- 
densche  heeren  achter  Guwelloens  rugge  seyden  dattet  een 
quaet  verrader  was  ende  dat  hi  niet  te  ghelooven  en  waer. 
Ende  si  seyden  als  si  tot  haren  opsette  ghecomen  waren  dat 
sijt  hem  dan  loonen  souden  ghelijc  datment  verraders  scul- 
dich  waer  te  loonen.  Maer  niet  te  min  in  sijn  tegenwoer- 
dicheyt  gheloefden  si  hem  groote  dinghen  ende  sconcken 
hem  costelike  ghiften  van  ghesteenten  ende  menigherleye 
andere  iuweelen  die  eenen  grooten  schat  weerdich  waren. 
Desen  Guwelloen  hadde  een  dochter  die  keyserinne  in 
Griecken  was.  Si  hadde  te  manne  eenen  seer  goeden  here 
die  Kaerle  den  keyser  seer  liefhadde  ende  die  God  seer  ont- 


sach  want  hi  was  een  goet  kersten  man.  Als  hi  verhoorde 
van  deser  reysen  die  Kaerle  op  handen  hadde  soe  hadde 
hi  in  sinen  sinne  dat  hi  hem  oeck  te  hulpen  comen  woude 
op  die  wreede  Gods  vianden.  Mer  sijn  wijf  die  Kaerlen  seer 
hatich  was  wel  volghende  haren  vader  in  alder  quaetheyt, 
doode  haren  here  ende  vermoorde  hem  om  dat  hi  Kaerlen 
mede  ghehulpich  [sijn]  ende  bijstant  doen  woude,  ende  na 
Guwelloens  rade  noch  nae  den  haren  niet  wercken  en  woude. 
Sij  dede  haer  twee  ionghe  kinderen  die  ooghen  wtsteken 
om  op  avontuere  oft  sij  noch  te  manne  ghecomen  hadden 
ende  dan  na  haren  vader  aerden  mochten  dat  si  haer  dan 
gheen  belet  doen  en  souden.  Sij  hadde  met  Guwelloen 
haren  vader  een  verbont  ende  compact  ghemaect  als  dat  si 
hem  te  hulpen  soude  comen  in  alle  sijn  opsetten  om  den 
coninc  Kaerle  te  leveren  in  die  handen  der  heydenen.  Si 
quam  wt  Griecken  na  Vranckerijc  toe  met  .xx.  duysent 
gheredender  mannen  van  wapenen  inden  schijne  om  den 
coninck  Kaerle  te  dienen.  Maer  si  dede  dat  wt  valscher 
meyningen  om  Kaerle  met  alle  sijn  hulpers  van  achtere  te 
verslaen  als  hi  op  die  heydenen  vechten  soude  om  die 
edele  vangaerde  te  verlossen,  ende  dat  si  dan  van  achter  wt 
slaen  soude  met  alle  haerder  machte  ende  met  Guwelloens 
volc  in  des  keysers  heyr.  Dit  was  haer  opstel,  want  si  dacht 
wel  dat  alle  die  vangaerde  te  nieute  ghebrocht  worden  soude 
eer  Kaerle  aen  comen  soude  met  sijnder  machte.  Ende  alle 
haer  volck  hadde  onder  haer  wapenrocken  op  die  averechte 
syde  die  wapene  oft  divisie  van  Afifrijcken.  Aldus  was  des 
keysers  edel  vangaerde  verraden  ende  hij  selve  oec  met 
alle  die  principaelste  ende  meeste  edelen  van  kerstenrijcke 
en  hadde  God  die  almoghende  heere  dat  niet  voersien  die 
alle  dinck  ten  besten  voeghen  can  na  sinen  godlijken  wille. 

Hoe  Kaerle  die  keyser  na  dat  Guwelloen  die  diffy- 
ancie  oft  ontsegginghe  den  voerseyden  heydenschen 

HEEREN  GHEDAEN  HADDE  DIE  OP  SpAENGYEN  COMENDE 
WAREN,  SANT  DEN  VROMEN  ROLANT  ENDE  DEN  WIJSEN 
RIDDER  OlIVIER  ALS  CAPITEYNEN  VAN  SIJNRE  AVANTGAER- 
DEN  MET  .XX.  DUYSENT  VERGULDEN  SPOREN.  EnDE  HOE 
ELCK  AENDEN  KEYSER  OERLOF  NAM,  ENDE  HOE  SI  OP  DEN 
Roncevale  QUAMEN. 

ALs  Guwelloen  die  voerseyde  dififyancie  hadde  ghedaen 
soe  oerdineerde  Kaerle  die  keyser  sinen  neve  Rolant 
ende  Olivier  te  trecken  metter  edelder  vangaerden  in  Spaen- 
gien  om  die  heydenen  daer  wt  te  wieden  ende  te  verdriven 
die  Marcelijs  op  alle  die  passagien  gheleyt  hadde  eer  hi 
selve  met  alle  sijn  gheheele  macht  aen  quame,  ende  hi  beval 
Rolant  dat  hi  hem  altijt  van  sinen  gheselle  Olivier  liet  ghe- 
raden  ende  onderwisen  ende  dat  hi  hem  telcken  tijdinghe 
soude  doen  vanden  heydenen  waer  si  waren  ende  hoet 
met  hem  stonde  dwelc  hem  Rolant  beloefde  te  doen.  Van 
desen  Olivier  sijn  schone  historiën  bescreven.  Hi  was  van 
Geneven  gheboren,  eens  machtichs  heeren  sone,  seer  wijs 
ende  rijp  van  rade  cloeck  ter  wapenen  cuysch  ende  reyn 
van  leven.  Hi  hadde  een  schoon  suster  gheheeten  Oede  la 
belle.  Dese  maecht  wert  ontscaect  wt  Geneven  in  Arabien 
daerse  Olivier  ridderlijc  wt  verloste.  Dese  scone  maget  was 
seer  bemint  van  den  edelen  grave  Rolant,  daer  om  beval 
die  edel  coninc  Kaerle  Rolande  dat  hi  Olivier  onderdanich 
sijn  soude  overmits  die  grote  wijsheyt  die  Olivier  hadde. 
Het  was  grote  ghenuechte  ende  seer  schoon  te  aensien  so 
edelen  gheselscap  van  ridderen,  ende  hoe  elck  aenden 
keyser  oerlof  nam  ende  hoe  rijckelijc  dat  si  ghewapent 
waren.  Die  coninc  Kaerle  nam  Rolant  ende  Oliviere  metter 
hant,  ende  alle  die  ander  edele  ende  custese,  ende  hij  bevalse 

alle  te  Gode  die  met  Rolant  sinen  neve  na  Spaengien  trocken, 
biddende  Gode  datse  in  sijnre  hoeden  moesten  wesen.  Mer 
Guwelloen  ende  alle  sijn  partye  verblijden  hem  van  haren 
wech  reysen  hopende  dat  alle  vanden  heydenen  verslagen 
souden  worden,  dwelc  lacen  also  gheschiede. 

Hoe   Rolant   ende  Olivier  ende  alle  die  vangaerde 

DE  PASSAGIEN  wonnen  DIE  SEER  STERCKELIJCK  BESET 
WAREN  MET  RUESEN  ENDE  RUESINNEN  ENDE  MET  MENI- 
GHERLEYE   VOLCK   VANDEN   SaRASINEN. 

NAden  orlof  ghenomen  so  trocken  Rolant  ende  Olivier 
metter  avantgaerden  so  dat  behoorlic  was  vore  na 
Spaengyen  ghelijc  hen  Guwelloen  in  presencie  des  keysers 
bevolen  hadde.  Menigen  swaren  strijt  hadden  die  kerstenen 
die  hen  onversienlijc  aen  quamen  want  alle  die  passagien 
vonden  si  beset  met  grote  menichte  van  volcke  die  si  alle 
mannelijc  doervochten  tot  dat  si  quamen  aent  stercke  pas 
daer  die  grote  ruese  Grandeloen  ende  sijn  wijf  die  felle 
ruesinne  seer  vreesselijck  waren.  Hen  en  mocht  niemant 
hinderen  also  henluden  dochte.  Mer  die  roode  Galeaen  ver- 
sloech  den  ruese  Grandeloen,  ende  Rolant  versloech  die  felle 
ruesinne.  Olivier  versloech  twe  machtige  hertogen  ende  eenen 
coninc.  Grote  manslacht  geschiede  daer.  De  heydenen  ende 
Sarasinen  waren  seer  qualijck  te  vreden  om  dat  si  die 
vroemheyt  der  kerstenen  niet  wederstaen  en  mochten.  Sij 
vloden  tot  Marcelijs  ende  Baligande  in  heydenisse,  dagende 
hoe  dat  die  kerstenen  alle  die  passagien  hadden  ghewonnen. 
Rolant  ontboot  den  keyser  alle  sinen  voerspoet,  waer  af 
veel  heeren  seer  blide  waren  ende  Kaerle  die  coninc,  maer 
Guwelloen  bedroefde  hem.  Ende  Rolant  track  tot  opten 
Roncevale. 

Hoe  die  mogende  Sarasijn  die  wreede  tyran  Marce- 
lijs MET  .Ijc.  DUYST  VOLCX  BELEYDE  DIE  EDEL  VANGAERDE 
OPTEN  RONCEVALE,  ENDE  HOE  HEM  ALLE  SIJN  MEESTE 
PRINCEN  SEERE  HOOCHLIJC  VERMATEN  ROLANT  ENDE  OlI- 
VIER  TE  DODEN.  ENDE  HOE  SI  AEN  MaRCELIJS  BEGEERDEN 
DAT  Hl  HAER  DEN  EERSTEN  OPLOOP  SOUDE  LATEN  DOEN 
OP   ROLANT   ENDE   SIJN   GHESELLEN. 

KAerle  die  coninck  van  Vrancrijcke 
Die  liet  bliven  seer  sorchelijcke 
Alle  sijn  avantgaerde  met  Rolanden 
In  Spaengien  onder  Gods  vianden 
Mer  die  valsche  Guwelloen  hadt  al  bedreven 
Also  wi  in  die  gesten  vinden  bescreven 
Hi  waende  selve  keyser  ende  coninck  te  sine. 
Mer  quade  wercken  comen  tot  quaden  fine. 

Nu  hoort  van  Marcelijs  den  wreeden  Sarragoen 
Die  nu  hier  groot  wonder  wilt  doen. 
Hi  ontboot  soudanen  coninghen  ende  ammiralen 
Hertoghen  ende  graven,  die  alle  sonder  falen 
Cierliken  ghereet  tot  sinen  dienste  quamen 
Als  si  sijn  boetschap  vernamen, 
lek  wil  u  seggen  die  waerheyt  al  sonder  saghe 
Datter  binnen  min  dan  twee  daghe 
Heydenen  vergadert  waren  wel  twee  hondert  duyst 
Die  alle  nae  den  Roncevale  quamen  met  groter  druyst. 

Marcelijs  die  coninck  dede  doen  saen 
Alle  sijn  sarragoensche  tamborinen  slaen. 
Die  heydenen  hieven  op  haren  Mameth 
Om  dat  sijs  waenden  varen  te  bet 
Ende  si  aenbaden  hem  alle  gader 
Ghelijck  wij  doen  Gode  onsen  vader. 

Ten  eersten  doen  si  vernamen 


13 

Dat  si  totten  Fransoysen  quamen 
Reden  si  met  bliden  ghedochten 
Alsoe  gheringhe  als  si  rijden  mochten. 

Des  conincx  neve  quam  voort  te  hant 
Ende  brachte  in  sijnder  hant 
Eenen  stock  seer  rijckelijck  vol  hooveerden 
Als  een  die  vechtens  begheerde. 
Al  lachende  sprack  hi  coninck  edel  heere 
Hoort  na  mi  doer  u  eere. 
lek  hebbe  u  ghedient  menighen  dach 
Met  alle  tghene  dat  ick  gheleesten  mach 
Ende  menighen  strijt  met  u  begonnen 
Ende  menighen  camp  met  u  ghewonnen. 
Een  ghifte  bidde  ie  u  te  hande 
Dat  is  om  den  dootslach  van  Rolande 
Ick  sal  hem  verslaen  met  minen  sweerde 
Dat  belove  ick  u  coninck  van  hoogher  weerde. 
Hoort  na  mi  heer  Marcelijs  al  sonder  waen 
Die  felle  kerstenen  sullen  wij  wederstaen 
Ick  make  u  vrij  gheweldich  heere  van  Spaengien 
Ende  Kaerlen  verdriven  met  groter  callaengien 
Ende  maken  u  heere  van  alle  kerstenrijcke 
Ghelooft  mi  dies  waerachtelijcke. 
Ick  make  u  quyt  van  alle  desen  stride 
Dat  ghi  binnen  uwen  tijde 
Nemmermeer  dach  en  leeft 
Dat  ghi  Kaerlen  eenighen  tzijs  gheeft. 

Die  coninck  Marcelijs  dat  is  waer 
Gaf  hem  die  ghifte  daer 
Met  sinen  hantschoe  te  dien  tijde 
Des  was  sijn  neve  vroe  ende  blijde. 

Gheminde  oom  sprac  hi  lieve  heere 


Mi  hebdij  ghedaen  groote  eere 

Dat  ghi  mi  dit  hebt  ghegeven 

lek  sals  u  dancken  alle  mijn  leven. 

Nu  bidde  ick  u  noch  heer  coninck  vaylliant 

Om  twalef  uwer  mannen  te  hant 

Dat  icx  u  ymmermeer  moet  bedancken 

Om  te  vechten  teghen  twalef  Vrancken. 

Doen  stappans  so  antwoerde 
Franseroen  als  hi  dat  hoerde 
Die  oeck  des  conincx  neve  was. 
Oom  seyde  hi  ick  volghe  hem  das 
Ick  ende  hi  wij  sullen  in  die  kerstenen  varen 
Dies  en  willen  wij  niet  ontbaren 
Menich  man  sal  wel  aensien 
Daer  desen  strijt  sal  gheschien. 

Doen  sprac  daer  noch  Cursael  die  Sarasijn 
Als  dat  hi  daer  oeck  een  af  woude  sijn. 

Doen  sprack  daer  een  barbarijsche  paijen 
Hi  woude  oeck  met  een  vanden  .xij.  strijen 
Op  die  fransche  kerstenen  partijen 
Ende  reedt  den  coninck  neven  der  zijen. 
Onsen  wille  seyde  hi  sal  nu  voort  gaen 
Heer  coninck  en  twifelt  daer  niet  aen  sonder  waen 
Mameth  is  beter  sijt  dies  ghewis 
Dan  der  kerstenen  ghecruysten  God  is. 
Siet  hier  mijn  langhe  grote  sweert 
Dat  ick  liefhebbe  ende  weert 
Ick  salt  noch  tegen  Duerendale  doen  clincken 
Oft  Rolant  sal  mi  in  die  aerde  ontsincken. 
Die  Fransoysen  sijn  alle  verloren 
Jae  comen  si  ons  int  velt  te  voren. 

Doen  sprac  Astromarijs  met  dyen 

Hi  was  oeck  een  fel  vroem  payen 
Daer  ick  u  hier  af  vertelle 
Ende  Astromoch  sijn  gheselle. 
Verraders  waren  si  quaet  ende  fel 
Dies  waren  si  gheproeft  herde  wel. 
Tot  den  coninck  dat  si  spraken 
Ende  vermaten  haer  hooghe  saken. 
Dat  si  Olivier  ende  Rolanden 
Souden  dootslaen  met  haren  branden 
Ende  alle  die  ander  ghenooten  mede 
Dwelc  van  hem  was  een  domme  reden. 
Ende  si  souden  met  haren  sweerde 
Bloedich  maken  die  groene  eerde 
Al  metten  kerstenen  bloede 
Dat  spraken  si  met  hooghen  moede. 

Noch  een  ander  ridder  wide  bekant 
Quam  oeck  voort  gheloopen  te  hant 
Tarters  hiet  hi  dat  was  waer. 
Totter  aerden  al  swert  sloech  hem  sijn  hayr. 
Hi  begonde  hem  seer  te  vermeten 
Dies  en  wilde  hi  hem  selven  niet  vergheten. 
Hi  soude  Rolant  ende  Olivier  met  sinen  sweerde 
Beyde  doen  besoecken  die  groene  eerde. 

Een  ridder  wel  wijde  bekant 
Quam  oeck  voort  gheloopen  al  te  hant 
Margarijs  hiet  hi   die  vrye 
Die  heere  was  van  Sabelye. 
Hi  was  een  schoon  vroem  paijen 
Ende  een  volmaect  ridder  int  strijen. 
Doer  sijn  groote  wtnemende  schoonheyt 
Beminden  hem  die  vrouwen  ghereyt. 
Hi  sprac  so  luyde  als  hi  woude 

Ende  vermat  hem  hoochlijc  dat  hi  soude 

Rolande  ende  Oliviere  slaen 

Dat  si  die  doot  niet  en  souden  ontgaen. 

Hi  sprac  het  is  nu  so  verre  gebrocht 

Dat  die  meeste  Kaerls  ghenooten  sijn  vercocht. 

lek  wane  haer  leven  onlanghe  sal  dueren 

En  doet  dat  niet  quade  avontueren. 

Coninck  Kaerle  met  sinen  grauwen  baerde 

Verliest  huden  die  bloeme  vander  franscher  aerde 

Dies  hi  qualiken  mach  ghenesen. 

Want  hi  van  Rolande  noch  van  allen  desen 

Gheen  battaelgie  meer  maken  en  sal 

Oft  ons  oeck  meer  doen  eenich  ongheval. 

Ende  eer  een  iaer  ghewarichlijcke 

Soe  sullen  wij  winnen  alle  kerstenrijcke 

Ende  sullen  noch  naer  ons  avijs 

Moghen  liggen  in  Vrancrijck  tot  Parijs. 

Coninck  Marcelijs  die  wreede  paijen 
Bedancte  hem  seere  van  dien. 

Hector  van  Brigale  sprack  oeck  sijn  reden 
Als  een  Sarasijn  vol  onedelheden. 
Hi  liep  veel  seerder  te  voet 
Dan  menich  goet  spaens  ors  doet. 
Voer  den  coninck  quam  hi  wel  saen 
Ende  sprac  luyde  datment  wel  mocht  verstaen. 
Vinde  ick  Rolant  in  Roncevale 
Soe  wort  mi  te  moede  seer  wale 
Ick  sal  hem  verslaen  al  sonder  swanck 
Oft  het  blijft  tegen  minen  danck. 

Noch  een  ammirael  van  Bouwaengien 
Ten  leefde  gheen  felder  in  alle  Hispaengien. 
Hi  began  hem  hooghe  te  vermeten 

Dat  hi  in  Roncevale  soude  doen  weten 

Sijn  teeken  ende  oeck  sijn  cracht 

Ende  wat  hi  hem  te  doene  hadde  gheacht 

Hi  hadde  wel  .xx.  hondert  manne 

Die  al  onder  hem  waren  in  sijn  ghespanne. 

Hi  vermat  hem  den  edelen  grave  Rolande 

Seer  te  slaen  met  sinen  brande 

Ende  alle  die  ander  ghenooten  mede. 

Dat  was  van  hem  een  grote  dorperhede. 

Doen  sprack  Torgijs  van  Torteloose 
Een  grave  machtich  fel  ende  boose. 
Het  wert  den  kerstenen  wel  in  schijn 
Dat  wij  hier  ghecomen  sijn. 
Hi   reedt  den  coninck  aen  sijn  side 
Ende  trooste  hem  te  wesen  blide. 
Hi  seyde  verhuecht  u  heere  sonder  waen 
Het  moet  hier  al  na  onsen  wille  gaen. 

ALs  si  alle  dese  tale  hadden  gheseyt 
Soe  waren  die  Sarasinen  al  ghereyt 
Om  vechten  met  coenen  ghedachten 
Ende  reden  voort  met  crachten 
Soe  verre  tot  dat  si  vernamen 
Die  Fransoysen  die  tot  hem  quamen. 
Sij   ontbonden  haer  standaerden  groot 
Witte  grauwe  gulden  blauwe  ende  root. 
Die  sonne  scheen  schoone  ende  cleer 
Ende  blincte  cierlijck  int  sarazijnsche  heer 
Herde  rijckelijcke 

Vanden  goude  ende  silver  costelijcke. 
Si  bliesen  trompetten  basunen  ende  sloegen  tamborinen 
Om  dat  si  te  stouter  souden  schinen. 

Groot  gheluyt  quam  daer  of. 

Sij  dedent  om  prijs  ende  lof. 

Die  kerstenen  hoorden  dat  gheschal 

Ende  saghen  die  Sarasinen  comen  over  al. 

Doen  sprack  die  wijse  ridder  Olivier. 
O  Rolant  gheselle  ick  meyne  ons  hier 
Vanden  Sarasinen  strijt  sal  comen 
Soe  mi  dunct  want  ick  hebse  vernomen. 

Doen  sprack  die  grave  Rolant. 
Dat  gonne  ons  God  ende  sinte  Amant 
Want  wij  en  sijn  Gode  niet  sculdich  andersens 
Dan  een  goet  ghedachte  ende  ghepens 
Ende  altoos  te  staen  in  sinen  dienste  waert 
Wij  en  dorven  sekerlijc  niet  sijn  vervaert 
Want  dienen  wij  hier  ghetrouwelijc  onsen  heer 
Onsen  loon  gheduert  hier  boven  ymmermeer. 

Hoe    die    Sarasinen   die   kerstenen   bevochten   met 

GROTER  WREETHEYT,  ENDE  HOE  DAER  VEEL  HEYDENSCHE 
HEREN  ENDE  CAPITEYNEN  VERSLAGEN  BLEVEN  DIE  DEN  EER- 
STEN OPLOOP  BEGHEERT  HADDEN  TE  DOEN  OP  ROLANDE. 
ALs  die  edel  grave  Rolant  ende  Olivier  ende  dander 
ghenoten  dese  felle  Sarasinen  aldus  op  hen  sagen  comen, 
ende  principalijc  de  meeste  heeren  der  heydenen  makende 
groot  gheroep  ende  spraken  totten  kerstenen  also  dat  si 
vervaert  waren  ende  datse  die  coninck  Kaerle  daer  qualijc 
ghelaten  hadde  ende  dat  si  hem  niet  meer  zijn  en  souden, 
so  quamen  si  met  groter  couragien  costelic  te  peerde  gheseten 
die  felle  Sarasinen  te  gemoete.  Daer  koos  elckerlijc  den  sinen, 
mer  der  Sarasinen  hoverdie  ende  grote  wreetheyt  was  saen 
ter  neder  ghevelt,  want  tegen  den  stouten  Rolant  ende  den 
vromen    Olivier    en    conde    niemant   ghedueren.    Des   ghelijc 

en  dedet  oec  tegen  den  roden  Galeaen,  Galerant,  Strael- 
berrengier,  noch  tegen  alle  die  ander  Rolants  ghesellen, 
want  si  versloegent  al  dat  hen  tegen  quam  so  datter  veel 
edel  heydensche  heeren  in  corter  tijt  verslagen  waren,  van 
welcke  tidinge  Marcelijs  seer  tonvreden  was.  Ende  hi  ghe- 
boot  dat  al  sijn  volc  op  die  edel  kersten  ridders  slaen  sou- 
den, twelc  lacen  so  geschiede.  Daer  leden  die  kerstenen 
grote  scade,  si  werden  daer  aen  alle  siden  seer  strengelijc 
bevochten.  Daer  wert  menigen  helm  doerhouwen,  menigen 
halsberch  ontmaelgijt,  menich  sweert  ende  lancie  wert  daer 
ghebroken,  menich  peert  heper  sonder  meester,  het  velt  was 
met  dooden  bedect,  menich  wasser  in  sijn  bloet  versmoort. 
O  druckeliken  strijt  voer  kerstenrijck  want  die  bloeme  van 
allen    ridderscap    hier    meest    al    verslagen    bleef.    Och    wie 


20 

soude  bescriven  de  vromicheyt  van  Rolant  ende  Olivier, 
want  Rolant  versloech  in  dien  strijt  twee  soudanen  ende 
vier  gecroonde  coninghen.  Sijn  sweert  ontsagen  die  Sara- 
sinen  seer  als  die  doot,  sijn  slagen  en  conde  niemant 
gheliden  hoe  vroem  dat  si  oeck  waren.  Hi  versloech  des 
conincx  Marcelijs  neve  waer  om  Marcelijs  seer  tonvreden 
was  ende  swoer  dat  hi  hem  op  Rolant  wreken  soude,  ende 
sant  weder  een  verssche  schare  volcx  wel  .xx.  duyst  op  die 
stoute  ghemoede  kerstenen.  Daer  vernieude  wederom  eenen 
dootlijcken  strijt,  daer  hadden  de  kerstenen  so  grote  noot 
ende  aen  alle  siden  werden  si  so  seer  besprongen,  en  hadse 
die  godlike  mogentheyt  niet  behoet  si  hadden  in  dien  feilen 
oploop  alle  doot  moeten  bliven.  Mer  Rolant  ende  die  wijse 
ridder  Olivier  versaemden  haer  edel  kersten  ridders  weder 
bi  een  met  groter  couragien,  henlieden  vermanende  om  wel 
te  doen.  O  edel  couragie,  o  onverwinnelike  herten,  wie  soude 
connen  volscriven  die  grote  vroemheyt  die  ghi  daer  bedreeft, 
mer  lacen  het  mocht  luttel  baten,  want  der  heydenen  hoop 
ende  haer  menichte  was  te  groot,  want  si  hadden  altijt 
versch  volc  hoe  vele  datter  verslagen  worden,  ende  aylacen 
u  en  quam  niemant  te  hulpe,  ende  nochtans  so  waren  op 
dien  dach  meer  dan  .Ixxx.  dusent  Sarasinen  int  velt  ver- 
slagen. Ende  van  die  tijt  voort  so  en  dorsten  u  die  wreede 
Sarasinen  niet  so  lichtelijc  op  loopen.  Mer  van  Rolants 
partye  wasser  wel  .xij.  duysent  oft  meer  verslagen.  O  Guwel- 
loen  Guwelloen  hoe  mocht  ghijt  ghedoen  dat  ghi  so  veel 
edel  kersten  bloets  verriet  ende  dedet  vermoorden  om  u 
grote  hooverde,  want  bi  dinen  toedoen  was  die  bloeme  van 
allen  kerstenen  vergulden  sporen  op  den  Roncevale  ver- 
slaghen. 

Daer  was  Ogier  van  Denemercken  die  den  groten  rosé  Broijer 
versloech  voer  Parijs,  ende  daer  na  in  Babilonien  op  Broijers 

kinderen  vacht  aldaer  hi  vernam  hoe  dese  twee  voerseyde  Sara- 
sinen  Marcelijs  ende  Baligant  al  heydenisse  doer  vergaderden 
groot  volck  om  na  Spaengien  te  trecken  ende  alle  kersten- 
rijck  te  verderven,  ende  Kaerle  den  keyser  te  verdriven, 
Dese  Ogier  hoe  wel  dat  hi  den  keyser  niet  Hef  en  hadde 
overmits  dat  Charloot  sinen  sone  ghedoot  hadde,  nochtans 
quam  hi  met  veel  volcx  om  kerstenrijc  te  helpen  na  Spaen- 
gien toe  om  Kaerlen  in  bate  te  sijn.  Mer  eer  hi  biden 
keyser  ghecomen  mocht  mits  dye  lancheyt  des  weechs  so 
hadde  coninc  Kaerle  die  edel  vangaerde  ghesonden  in  Spaen- 
gien daer  hem  Ogier  onder  vant  bider  ghehengenisse  Gods 
eer  hijt  selve  wiste.  Hij  bracht  met  hem  sinen  sone  Merbe- 
rijn,  den  soudaen  Carahu  van  Perssy  ende  den  overmoedighen 
Fierenbras  van  Alexandrien,  dat  nu  goede  kerstenen  waren. 
Alle  dit  edel  ridderlijc  gheselscap  wert  oeck  verslagen  opten 
Roncevale  so  die  historie  noch  verclaren  sal. 

Om  te  comen  tot  ons  propoest  als  de  Sarasinen  vernamen 
dat  die  kerstenen  met  so  veel  ridders  ghesterct  waren  ende 
haer  so  mannelijc  verweerden,  want  teghen  den  stereken 
Ogier  en  mocht  niemant  ghedueren,  waer  omme  si  vloden 
tot  Marcelijs  dagende  hem  dat  groot  verlies  dat  si  hadden 
ghehadt,  ende  hoe  den  kerstenen  grote  hulpe  ende  bistant 
toe  ghecomen  was,  ende  dat  si  noch  eenen  nieuwen  Rolant 
ghecregen  hadden,  waer  omme  Marcelijs  seer  te  onvreden 
was  ende  swoer  dat  hi  nemmermeer  thuys  keeren  en  soude 
hi  en  hadde  die  kerstenen  verslagen.  Ende  hi  screef  brieven 
ende  mandementen  aen  sinen  broeder  Baligant  dat  hij  hem 
te  hulpe  sonde  noch  hondertduysent  Sarasinen  ende  dat  hij 
selve  quame  ende  hem  ghereet  maecte  met  alder  machten 
die  hi  vergaderen  mochte,  dwelc  hi  lacen  volbrochte,  want 
hi  sant  hem  meer  dan  hondertdusent  die  alder  wreetste 
Sarasinen   te   baten    daer   men    oyt  af  screef  in  boecken.  Si 

spoedden  haren  wech  also  gheringe  dat  si  binnen  corten 
tijde  bi  haren  coninc  Marcehjs  quamen,  van  welcker  coem- 
sten  die  Sarasinen  seer  bhde  waren,  want  si  daer  te  voren 
meer  dan  .Ixxx.  dusent  heydenen  verloren  hadden.  Want 
die  oude  Synagoen  Marcelijs  oom  was  daer  te  voren  ver- 
slaghen vanden  grave  Rolant  ende  noch  veel  meer  ander 
machtighe  heeren  vanden  Sarasinen. 

Hoe  die  wijse  ridder  Olivier  Rolande  badt  dat  hij 

SINEN     HOOREN     BLASEN    WOUDE    OP    DATTET    KaERLE   DIE 

keyser  horen  mocht  ende  hemlieden  te  hulpen  quame, 
dwelc  Rolant  weygerde  te  doen,  segghende  dattet 
noch  vroech  ghenoech  waer,  ende  dat  hl  hem  soude 

SCAMEN    om     HULPE   te   BLASEN   EER   Hl   GHEQUETST   WARE. 

O  Grave  Rolant  edel  prince  fier 
Wij  hebben  noch  seer  luttel  menichte  hier 
O  Rolant  mijn  liefste  gheselle  vercoren 
Twy  en  blaesdij  niet  dinen  horen 
So  mach  ons  Kaerle  te  hulpen  comen 
Als  hi  den  horen  heeft  vernomen. 

Doen  sprac  die  overmoedige  Rolant  tot  Olivier. 
lek  en  blasé  noch  heden  den  horen  niet  hier. 
Want  dede  ie  van  blootheyt  die  scande  Vrancrijcke 
So  wrocht  ick  seer  onvroedelijcke. 
Gheselle  wij  sullen  nu  in  Gods  dienste  staen 
Ende  op  dese  heydenen  grote  slaghen  slaen 
Ick  wil  huden  mijn  sweert  Duerendale 
So  heerlijc  beproeven  in  Roncevale 
Ende  Gods  passie  so  heerlijck  wreken 
Datmen  eewelijck  daer  af  sal  spreken. 

Doe  sprac  die  voersienighe  ridder  Olivier. 
Wij  hebben  doch  so  luttel  menichte  hier 


23 

lek  bidde  u  nu  blaest  uwen  horen 
Op  dat  Kaerle  die  hooch  gheboren 
Ons  mach  te  hulpen  comen 
Als  hi  uwen  horen  heeft  vernomen. 

Doe  sprac  anderwerf  Rolant  die  grave. 
Gheselle  ie  en  ghecrigher  nemmermeer  lachter  ave. 
Want  het  ware  een  bedrieehlije  dinek 
Dat  iek  so  dede  eomen  den  coninck 
Dattet  mijn  vianden  niet  en  wisten., 
Sij  souden  mi  op  tijden  valsehe  listen. 
So  wanneer  dat  si  hadden  vernomen 
Dattet  mi  van  blodicheyt  waer  gheeomen. 
Eer  wil  iek  vechten  lieve  gheselle  weerde 
Met  Duerendale  minen  sweerde 
Ende  der  Sarasinen  coemste  hem  doen  berouwen 
Dies  moechdi  mi  wel  betrouwen 
Dat  sij  hier  oyt  gheeomen  sijn 
Jae  behout  mi  God  dat  leven  mijn. 
Liever  vele  so  wil  iek    sterven  eerlijcke 
Dan  bi  mi  scande  gheereghe  Vranerijcke. 

•  Doen  sprack  tot  Rolande  die  wijse  Olivier. 
Iek  neme  die  scande  alleene  op  mi  hier 
Verstaet  mi  wel  van  ons  allen  te  voren 
Wildij  ghi  nu  hier  blasen  uwen  horen. 

Trouwen  sprack  Rolant  neen  iek  niet 
Dat  en  wille  God  niet  dat  ghesehiet 
Dat  het  soete  kerstenrijcke  bi  mi 
Sijn  eere  verliese,  het  is  alsoe  vri. 
Laet  ons  allen  huden  peysen  om  die  eere 
Ende  dat  die  coninck  onse  heere 
Ons  om  onse  slaghen  sal  beminnen. 
Oeck  sullen  wij  Gods  hemelrijck  ghewinnen. 

Rolant  was  sijns  lijfs  seer  goet 
Olivier  gheradich  ende  vroet 
Hem  beyden  en  mocht  niemant  vervaren 
Soe  wanneer  dat  si  ghewapent  waren. 

Noch  sprack  die  wijse  ridder  Ohvier. 
O  Rolant  ghi  moecht  nu  mereken  hier 
Menich  volck  ende  wel  aensien. 
Sij  comen  ende  en  willen  niet  vlien 
Ende  ghi  lacen  weyghert  mi  nu  Rolant 
Hier  te  blasen  den  oHfant 
Dedijt  ons  quame  te  hulpen  die  coninck 
Ende  met  hem  menich  kersten  edelinck. 
Merct  nu  ende  neemt  ware 
Wij  hebben  hier  een  cleyne  schare. 
Maer  God  mach  meer  dan  alle  dit  heyr 
Dat  is  [ons]  een  schoone  weyr. 
Wij  willen  ons  vercoopen  diere 
Sprack  Olivier  die  ridder  fiere 
Soe  datmen  van  ons  ghewaghe 
Van  nu  tot  in  doemsdaghe. 

Doen  sprack  die  moedighe  grave  Rolant. 
Olivier  dat  is  so  bekant 
God  sal  onser  ghewouden 
Wij  sullen  hier  velt  ende  strijt  behouden. 

Doen  spraken  sij  alle  te  samen 
Die  edele  kerstenen  die  daer  bi  quamen 
Tot  Rolande  ende  seyden 
Dat  si  veel  liever  daer  opter  heyden 
Verslaghen  doot  souden  bliven 
Eer  si  haer  lieten  van  daer  verdriven. 

Rolant  ende  sijn  gheselle  Olivier 
Sij  waren  beyde  van  herten  fier 

Sij  begonsten  hem  doen  in  een  te  scharen 
Alle  die  daer  bi  hem  beyden  waren. 

Die  duechdelike  bisschop  gaf  den  raet 
Het  was  recht  want  sijn  daet 
Was  goet  ende  lovelijck 
Ende  den  vianden  vreesselijck. 
Hi  reedt  van  schare  te  schare. 
Hi  wildese  met  Gode  bewaren 
Hi  dede  daer  een  schoon  sermoen 
Ende  hiet  hem  wat  si  souden  doen. 
Ghi  siet  wel  sprack  hi  hoet  gheschepen  is 
Als  dat  wij  alle  [sijn]  vechtens  ghewis 
Yegelijck  peyse  om  die  eere 
Ende  om  Gode  onser  alder  heere. 
Hij  sal  onser  wel  ghewouden 
Bliven  wij  doot  wij  sijn  behouden. 
God  doochde  toch  die  pine  groot 
Ende  ontfinck  voer  ons  allen  die  bitter  doot. 
So  wie  des  ghedenct  in  desen  daghe 
Ende  slaet  groote  stranghe  slaghe 
Mach  wel  hoochlijcken  sterven 
Want  hi  sal  Gods  hemelrijck  verwerven. 

Nu  laet  ons  bidden  Gode  ghenade 
Op  dat  hi  ons  wilt  staen  in  stade 
Als  heden  op  desen  dach 
Want  hi  alle  dinck  vermach. 
Die  bisschop  gaf  hem  die  benedictie  alle  gader 
Ende  bevalse  Gode  den  hemelschen  vader. 
Gheen  ander  penitencie  en  gaf  hi  hem  daer 
Dat  segghe  ick  u  over  waer. 

Olivier  ende  Rolant 
Sij  hadden  daer  die  voerder  hant 

Ende  trocken  voort  met  haren  scharen 

Als  die  ghene  die  onvervaert  waren. 

Rolants  paert  hiet  Volentijf 

Ten  was  noyt  man  noch  wijf 

Die  oyt  beter  peert  ghesach 

Dan  dat  en  was  op  dien  dach. 

Sijn  wapenen  stonden  hem  eerlijcke 

Als  een  vromen  ridders  ghelijcke. 

Die  edel  grave  Rolant 

Voerde  een  witte  vane  in  sijn  hant 

Die  seer  lanck  was  ende  breet. 

Cierlike  hi  daer  mede  reedt 

Ende  sijn  ghetrouwe  gheselle  Olivier 

Die  coene  was  ende  fier 

Quamen  costelijck  ghereden  openbare 

Alder  voerste  in  die  schare. 

Die  kersten  ridders  quamen  achter 

Die  seer  noode  eenighen  lachter 

Over  hemlieden  souden  hebben  laten  gaen 

Sij  en  haddent  coenlijken  wederstaen. 

Rolant  sprack  al  doe 
Den  edelen  kerstenen  mannelijck  toe 
Ende  vermaendese  van  scharen  tot  scharen 
Dat  si  haer  niet  en  souden  vervaren 
Maer  vromelijck  die  Sarasinen  bevechten 
Ende  met  scherpen  lancien  ridderlijck  berechten. 
Laet  ons  saechtelijck  henen  rijden  saen 
Ende  onse  peerden  met  sporen  slaen. 
Die  heden  niet  en  sal  ridder  sijn 
Hi  verliest  heden  die  hulpe  mijn 
Ende  den  loon  van  onsen  heere. 
Nu  elckerlijck  peynse  om  die  eere. 

Die  hier  sterft  hi  vaert  in  hemelrijcke 
Ende  wort  Gods  enghelen  ghelijcke 
Aldus  reden  si  voet  voer  voet 
Tot  dat  si  quamen  inder  Sarasinen  ghemoet. 

Hoe  .xij.  heydensche  heeren  campten  tegen  .xij.  dye 
vroemste  kersten,  ende  van  die  tweede  battalgie 

DAER   MEEST   ALLE  DIE   KERSTENEN  VERSLAGEN   WAREN. 

ALs  Rolant  dit  hadde  gheseyt 
Quam  daer  een  bode  over  ghereyt 
Ghereden  die  hem  seyde 
Dat  hi  daer  opter  heyde 
Hem  twalefster  wilde  vechten 
Tegen  twalef  vroemste  Karels  knechten. 
Ende  dats  hem  niemant  aen  gheen  sijde 
En  onderwonde  vanden  stride. 
Rolant  die  sprac  ghewarichlijke 
Wij  belovent  alle  te  houden  blidelijke. 

Die  grave  Rolant  ende  die  ghesellen  sine 
Reden  mannelijc  teghen  die  Sarasine. 
Doen  quam  des  conincx  neve  voert 
Ende  sprack  sijn  overmoedich  woert 
Totten  kerstenen  ende  seyde 
Dat  hi  hem  vele  leyde 
Beraden  hadde  diese  daer  liet. 
Want  haers  levens  en  waer  doch  niet. 

Als  dat  horde  die  ridder  Rolant 
Stack  hi  met  sporen  sijn  peert  te  hant. 
Doen  vercoos  elckerlijc  die  sine 
Daer  ghinc  in  sorghen  ende  in  pine 
Ende  Rolant  verrechte  hem  God  weyt 
Op  den  ghenen  die  hadde  gheseyt 

Die  spitighe  hooveerdighe  tale 

Ende  hi  gheraecte  hem  alsoe  wale 

Dat  hi  hem  reedt  doer  den  schilde 

Int  Hjf  alsoe  verre  als  hi  wilde 

Dat  hem  die  speere  doer  den  buyck  woet, 

Ende  hem  sijn  roode  bloet 

Vanden  steke  wten  lijve  spranck. 

Dies  wiste  hem  die  Sarasijn  cleynen  danck 

Want  Rolant  velde  hem  met  groter  onwaerde 

Vanden  peerde  opter  aerde 

Dat  hi  noyt  een  woert  meer  en  sprack. 

Doen  sprack  die  grave  Rolant. 
Nu  vaert  in  der  duyvelen  hant. 
Ghi  beloghet  valschelijck  minen  heere 
Ende  spraect  van  hem  lachter  ende  oneere 
Als  dat  hi  ons  hier  sorchelijcke 
Hadde  ghelaten  in  dit  aertrijcke. 
Hi  sprack  voort  als  een  edel  man. 
Nu  helpe  ons  God  ende  sinte  lan 
Edel  kersten  Fransoysen  nu  slaet 
Want  het  u  hier  nu  te  doene  staet 
Hier  hevet  een  metter  doot  becocht 
Die  teghen  Gode  hadde  ghewrocht 
Wij  hebben  recht  ende  si  onrecht 
God  salt  scheyden  coenlijcken  vecht. 

Die  grote  sarazijnsche  hertoghe  Franseroen 
Ten  leefde  gheen  wreeder  Sarragoen 
Hi  hadde  den  rouwe  groot 
Dat  hi  sinen  neve  sach  ligghen  doot 
Waer  om  dat  hi  hem  verrechtede  schier 
Op  den  voersienighen  ridder  Olivier. 
Hi  was  een  Sarazijn  wel  gheacht 

Ende  een  man  van  groter  cracht 

Seer  luyde  riep  hi  sijn  teykijn 

Ende  seyde  dat  hi  ghewroken  soude  sijn. 

Maer  hem  gheviel  die  crancke  avontuere 

Want  Olivier  stack  hem  den  halsberch  duere. 

Soe  dat  hi  doot  viel  ter  aerden  neder 

Ende  en  conde  niet  op  ghestaen  weder. 

Doen  sprack  die  ridder  Olivier. 
Wij  achten  seer  cleyne  u  dreyghen  hier. 
God  sal  onser  hope  ick  ghewouden 
Dat  wij  van  desen  strijt  victorie  sullen  behouden. 
Edel  kersten  riep  Olivier  vecht  nu  met  sinnen 
Wij  sullen  hier  dit  velt  ghewinnen. 

Coursabel  die  wreede  sarazijnsche  coninck 
Dat  is  een  waerachtich  dinck 
Hi  was  van  Barbarien  gheboren 
Hi  quam  met  hooghen  moede  ghereden  voren 
Roepende  luyde  totten  Sarasinen. 
Ghi  heeren  met  hoe  luttel  pinen 
Moghen  wij  nu  desen  strijt  doervechten 
Teghen  dese  snoode  kersten  knechten. 
Want  dese  arme  fransche  kattiven 
Moeten  hier  alle  doot  verslagen  bliven 
Oft  si  sullen  ons  doer  die  aerde  ontvlien 
Dwelck  hem  qualiken  mach  gheschien. 

Dit  hoorde  die  fransche  bisscop  vol  duechden  fijn 
Dit  woert  toernde  hem  int  herte  sijn 
Hi  liet  sijn  peert  met  sporen  vlieghen 
Als  een  die  Gode  niet  en  wilde  bedrieghen. 
Hi  diende  hem  ghetrouwelijcke 
Want  hi  doerstack  dien  coninck  seer  vreesselijcke 
Oft  hi  woude  oft  niet  en  woude 

Dat  hi  doot  ter  aerden  viel  op  die  moude. 

Hi  sprack  vileyn  vuyl  stinckende  paijen 

Ghi  seyt  dat  wij  souden  vlijen 

Ghi  loghet  wij  en  hebbens  gheen  gheere 

Wij  sijn  noch  rustich  in  die  weere. 

Ende  u  vuyle  honden  willen  wij  slaen 

Ghi  en  sult  ons  so  noch  niet  ontgaen. 

Die  edel  bisschop  riep  luyde  Monioye 

Den  feilen  heyden  te  vernoye 

Dies  verbonden  hem  die  kersten  Vrancken 

Ende  vochten  datmense  eewelijck  mocht  bedancken. 

Die  wel  ghemoede  ridder  Eggherijn 
Ghebenedijt  so  moet  hi  van  Gode  sijn 
Hi  stack  Malprise  van  Brigale 
Dat  seghe  ick  u  in  waerachtighe  tale 
Doer  den  schilt  eer  dat  die  lancie  brack. 
Des  soe  hadde  hi  groot  onghemack 
Want  hi  doot  ter  aerden  voer  hem  allen 
Vanden  peerde  neder  quam  ghevallen. 

Die  vrome  edel  hertoghe  Sampsoen 
Hoort  nu  wat  vromer  feyten  hi  sal  doen. 
Den  feilen  Sarasijn  Ancroyse  reedt  hi  aen 
So  ruterlijc  dat  hi  der  doot  niet  en  mocht  ontgaen. 
Hi  stack  in  stucken  sinen  schilt 
Dat  hi  niet  meer  te  gader  en  hilt 
Ende  sloech  hem  ter  aerden  neder 
Dat  hi  daer  na  noyt  op  en  stont  weder. 

Daer  na  so  quam  Anser  die  wijse 
Ende  verrechte  hem  op  Torgijse 
Die  welcke  een  heere  was  van  Torteloose 
Hi  dede  hem  groote  noose 
Want  hi  hem  therte  doerstack  met  eenen  spriete 

Dat  hi  die  doot  moeste  ghenieten. 

Inghel  van  Gascoengien  quam  voren 
Die  van  Bordeeus  was  gheboren. 
Den  feilen  Astromarijs  van  Panthiere 
Reedt  hi  aen  al  sonder  vieren 
Bider  borste  dat  hij  hem  doerstack 
Dat  hi  daer  na  niet  en  sprack. 

Straelberrengier  was  gheworden  te  voet 
Want  daer  hi  eerst  dede  sijn  ghemoet 
Wert  hem  sijn  peert  doersteken 
Dat  soude  hi  gaerne  wreken 

Hi  stack  den  ouden  Astromarijs  doer  den  lichaem 
So  dat  hi  noyt  en  ghenas  van  dier  misquaem. 

ALs  dat  was  gheleden 
Quam  Margarijs  over  ghereden 
Hi  hadde  gheraemt  in  sijn  bestier 
Ende  ghemerct  op  den  ridder  Olivier 
Hi  stack  hem  met  grooter  crachte 
Ende  met  soe  feilen  ghedachte 
Soe  dat  hi  hem  schoerde  een  gat  wide 
Doer  den  halsberch  op  deen  side 
Soe  datter  doer  liep  sinen  spriet 
Nochtans  soe  en  quetste  hi  hem  niet 
Soe  dat  hi  daer  niemande  mede  en  wrack 
Want  sinen  spriet  in  twee  stucken  brack. 
Doen  so  reedt  hi  over  eer  si  schieden 
Ende  blies  om  sine  lieden. 
Want  hi  hadde  voer  sijn  leven  ducht 
Ende  begonste  te  peysen  om  die  vlucht 
Want  alle  sijn  ghesellen  waren  int  bloet  versmoort. 

Hier  soe  quam  alle  theyr  voort 
Ende  het  ghinc  met  alder  macht  te  samen. 

Het  ghinck  daer  ter  scaden  ende  vramen 
Sij  en  mochten  niet  sijn  ghetelt 
Alle  die  daer  waren  int  sant  ghevelt. 

Die  edel  kerstenen  en  wilden  niet  wijeken 
Sij  sloeghen  slaghen  vreesselijcken 
Soe  dat  den  Sarasinen  scheen 
Dat  haer  sweerden  sneden  yser  ende  been. 
Ende  doen  hadde  die  vrome  Rolant 
Sijn  sweert  aldore  in  sijn  hant 
Metten  welcken  hi  die  moort  wrochte 
Dat  menich  Sarasijn  metter  doot  becochte. 
Tot  noch  hadde  hi  ghevochten  metten  spriete 
So  dat  menighen  Sarazijn  mocht  verdrieten. 
Want  wien  hij  daer  mede  stack 
Ontfinck  van  hem  der  doot  onghemack. 
Turzabelin  quam  daer  in  sijn  ghemoet 
Luttel  halp  hem  helm  oft  hoet. 
Want  hi  sloech  hem  vanden  hoofde  dat  si  u  kont 
So  dat  het  sweert  totten  orsse  wederstont. 
Rolant  reedt  seer  verbolghen  in  die  storme 
Hi  hadde  menighen  doode  vorme 
Ghemaect  met  sinen  handen 
Onder  die  felle  Gods  vianden 
Hi  hadde  sijn  leet  seer  wel  ghewroken 
Eer  hem  sijn  lancie  was  ghebroken. 
Noch  soe  sloech  hi  den  ruese  Mancheroene 
Sijn  ooghen  wt  metten  trenchoene 
So  dat  hi  noyt  meer  en  sach  in  dat  ghespanne 
Onder  sevenhondert  sijnder  mannen 
Noch  sloech  hi  doot  daer  by 
Den  feilen  Torny. 

Die  Sarasinen  hadden  groote  moort  ghewrocht 

Het  welck  si  nu  wel  hadden  becocht 

Onder  die  kerstenen,  want  die  sarazijnsche  schare 

Bi  nae  daer  al  ghebleven  ware. 

So  stont  den  kerstenen  te  doen  haer  cracht 

Want  si  vochten  teynden  haerder  macht 

Maer  met  cloecken  sinne  verstouten  si  hem  doe 

Ende  spraken  elck  den  anderen  toe. 

Wij  willen  dese  scharen  wel  doerbreken 

Ende  onse  ghesellen  vromelijck  wreken. 

Die  kerstenen  riepen  doen  al  te  hant. 

Heipet  ons  Olivier  ende  Rolant, 

Die  wreede  coninck  Marcelijs  sprack  doe 
Grammelijck  sinen  lieden  toe, 
Ghi  schijnt  quaet  ende  fel 
Maer  ghi  faelgeert  nu  dat  weet  ick  wel 
Rolant  ende  die  ridder  Olivier 
Sijn  beyde  coene  ende  fier 
Seer  Vv^ijde  vernaemt  ende  wel  gheacht 
Ende  daer  toe  van  grooter  cracht 
Souden  wijse  heden  verwinnen 
Wij  moestent  al  anders  beghinnen. 
Ick  wille  dat  dese  vier  scharen 
Op  die  kerstenen  sullen  varen 
Ende  dat  si  daer  af  maken  kattiven 
Ende  dat  dese  ander  achte  bi  mi  bliven 
Den  feilen  Grandones  gaf  hi  daer 
Een  gulden  teeken  dat  was  waer. 
Doen  spraken  die  edel  kersten  Fransoysen, 
O  God  almachtich  wat  groter  noosen 
Ende  wat  grooter  pinen  nu  hier  naect 
Helpt  God  die  ons  heeft  ghemaect. 
Doen  sprack  die  bisschop  vol  duechden  fijn. 

Ghi  en  dorft  niet  vervaert  sijn 

Ghi  wert  huden  ghewarichlijcke 

Alle  ghecroont  in  hemelrijcke. 

Sij  hadden  die  menichte  seer  cleene 

Maer  si  brachten  haer  peerden  bi  eene 

Ende  daden  daer  een  schoon  ontmoet 

Datter  menich  paijen  sijn  bloet 

Storte  ter  aerden  neder 

Ende  noyt  op  en  stonden  weder. 

Doen  quam  daer  voren  een  Sarazijn 
Van  Saragoengien  ende  hiet  Borijn 
Hij  was  stout  ende  coene  alsoe 
Dat  hi  doer  niemant  noyt  en  vloe 
Samparduck  dat  sijn  ors  hiet 
Hi  stackt  met  sporen  ende  reedt  besiden  siet 
Vanden  Fransoysen  midts  groter  omoengye 
Ende  verkoos  Inghelen  van  Gascoengye. 
Hi  en  hadde  lacen  halsberch  noch  schilt 
Die  teghen  sinen  steke  weder  hilt. 
Seer  vreesseliken  dat  hi  hem  doerstack 
Doen  riep  hi  luyde  ende  sprack. 
Siet  ghi  heeren  wat  ghi  doet 
Dese  sijn  te  verwinnen  goet. 

Die  edel  kerstenen  die  dit  saghen 
Begonsten  Inghelen  seere  te  beclaghen. 
Doen  sprack  die  stoute  ridder  Olivier. 
God  late  mi  dat  wreken  hier 
Hi  stack  sijn  peert  met  sporen  te  hant 
Ende  reedt  daer  hi  den  selven  vant 
Hi  sloech  hem  daer  metten  swaerde 
In  twee  stucken  ten  midden  waerde 
Ende  quetste  dat  ors  daer  hi  op  sadt 

Soe  dattet  daer  na  noyt  meer  en  adt. 
Eschabrise  Affrijcken  leerde  hi  oeck  dat  spel 
Hi  sloech  hem  sijn  hooft  af  met  moede  fel. 
Seven  peerden  nam  hi  soe  doende  dieven 
Die  alle  haer  heeren  moesten  begheven 
Ende  doen  si  bleven  te  voet 
Soe  waren  si  te  verwinnen  goet. 

ALs  dit  sijn  gheselle  Rolant  vernam 
Sprack  hi,  mijn  gheselle  is  gram 
Ende  riep  luyde  Monioye  om  dat 
Hi  hem  vertroosten  soude  te  bat. 
Och  edel  kerstenen  nu  vromelijck  slaet 
Wanttet  ons  allen  wel  te  doene  staet. 
lek  hebber  heden  soe  vele  ghevelt 
Dat  si  niet  en  moghen  sijn  ghetelt. 

Noch  so  sprack  Rolant  tot  Olivier. 
U  sweert  Antecleer  heeft  seer  ghebeten  hier 
Op  die  Sarasinen  op  die  Gods  ghenade 
Twy  troct  ghijt  wt  soe  spade. 

lek  en  hads  gheen  moeyte  gheselle  Rolant 
Soe  besich  waer  ick  metter  hant 
Aldaer  ick  metten  trenchoene  vacht 
So  dat  icker  niet  en  hebbe  op  gheacht. 
Olivier  hielt  dat  sweert  in  die  hant. 
Dies  vermaende  hem  die  grave  Rolant 
Ende  dedet  daer  wel  in  aenschijne 
Van  Walbrunen  die  hi  in  groter  pijne 
Op   die  schouderen  tot  opten  sadel  sloech  ontwee 
Ende  wonde  dat  ors  dattet  nemmermee 
Man  draghen  en  mochte. 
Het  welck  Rolande  int  herte  dede  sochte. 

Doen  sprack  die  edel  grave  Rolant. 

Gheselle  hier  van  sidij  bekant 

Over  menighe  voerledene  daghen 

Van  aldusdanighe  groote  slaghcn 

Dwelck  ons  nu  is  een  belovehjck  dinck 

Hier  om  soe  bemint  u  Kaerle  die  coninck. 

Monioye  Monioye  riepen  si  alle  doe 

Die  ander  kerstenen  ende  reden  ridderhjck  toe 

Die  wijse  Olivier  ende  Rolant 

Vochten  met  gheweldiger  hant. 

Ende  die  voernoemde  bisschop  van  daden  fijn 

Dede  sijnder  wercken  wel  aen  schijn. 

Ontalliken  vele  blevender  doot 

Van  den  Sarasinen  in  dat  conroot 

Ende  die  ghenooten  van  Vranckerijcke 

Verloren  daer  oeck  ghewarichlijcke 

Goede  ridders  herde  vele. 

In  dien  selven  nijtspele. 

Diemen  lacen  niet  meer  en  sach 

Naer  dien  druckeliken  dach. 

Te  dien  tijde  wert  in  Vranckerijcke 
Een  onweder  herde  vreesselijcke 
Ende  het  begonste  recht  te  ghebaren 
Als  oft  die  werelt  soude  vervaren 
Dat  daer  niemant  en  waende  langher  te  leven 
Dat  aertrijcke  begonste  te  beven 
In  dien  landen  ende  in  dien  steden 
lek  geloove  oeck  dat  haer  die  aerde  ontdede. 

Als  dit  dat  ghemeyne  volck  aensach 
Seyden  si  het  ware  doemsdach 
Sij  hadden  alle  den  anxt  seer  groot. 
Maer  lacen  het  was  om  der  vangaerden  doot 
Den  strijt  was  sterck  ende  stranghe 


Z7 

Ende  hi  gheduerde  wter  maten  langhe. 

Daer  na  begonsten  die  felle  paijene 
Harde  sterckelijc  wech  te  vliene 
Die  vrome  ridderen  Olivier  ende  Rolant 
Jaechdense  met  gheweldigher  hant 
Ende  die  bisschop  metten  ghesellen  sijn. 
Dies  moet  God  ghebenedijt  sijn. 
Het  moeste  den  Fransoysen  saechte  doen 
Dat  si  so  kattivelijc  voer  hem  henen  vloen 
Want  als  soe  vluchtich  is  een  heer 
Dan  machment  verslaen  sonder  weer. 
Die  quade  Margarijs  die  ontvloe 
Want  hi  was  ghesteken  soe 
Dat  hijs  niet  en  mocht  ghenesen. 
Het  welck  hem  scade  was.  Met  desen 
Quam  hi  voer  Marcelijs  den  coninck 
Claghende  een  iammerlijck  dinck. 
Ende  hi  dede  hem  daer  verstaen 

Als   dat  sijn  volc  vanden  kerstenen  al  tonder  was  ghedaen. 
Ay  coninck  seyde  hi  edel  heere 
lek  moet  mi  vercouveren  ende  te  rusten  keeren 
Die  kerstenen  sijn  oeck  seer  moede 
Dat  wort  u  nu  wel  te  goede. 
Vriendelijck  badt  hi  datment  hem  wrake 
Daer  mede  soe  liet  hi  sijn  sprake. 

Daer  na  quam  Walbrune  een  wreet  paijen 
Leyde  soe  moet  hem  gheschien 
Hi  sat  op  een  peert  dat  hiet  Gardemont. 
Dat  wert  lacen  Sampsoene  kont 
Sijn  teyken  seer  luyde  dat  hi  riep 
Ende  metten  peerde  dat  hi  hem  overliep 
Hi  waende  hem  hebben  gheslaghen  neder 

Maer  het  bleef.  Sampson  sloech  hem  weder. 

Al  vliende  so  was  hi  achter  ghebleven 

Hi  hadde  gaerne  dat  lijf  ontdreghen. 

Doen  vervolchde  hi  hem  anderwerf 

Ende  sloech  Sampsoene  dat  hi  sterf. 

Daer  na  sprack  hi  een  overmoedich  woert. 

Ghi  kerstenen  ghi  blijft  hier  alle  in  u  bloet  versmoort. 

Dit  hoorde  die  övermoedighe  grave  Rolant 

Ende  horte  sijn  peert  van  hant  te  hant 

Hi  hadde  rouwe  wter  maten  groot 

Om  dat  hi  sinen  neve  soe  sach  ligghen  doot 

Ende  hi  sloech  Walbrunen  dat  si  u  kont 

Dattet  sweert  totten  peerde  wederstont 

Daerna  sloech  hi  noch  Ambrone 

Eenen  sarazijnschen  tyran  hooch  gheboerne 

Dat  hi  den  kerstenen  niet  meer  scaden  en  mocht  doen 

Hem  waer  beter  hadde  hi  ghevloen. 

Doen  seyden  die  Sarasinen  te  hant. 
Ons  verwondert  dat  Rolant 
Noch  sulcke  slaghen  can  gheslaen 
Daer  hijt  heden  so  veel  heeft  ghedaen. 
Die  edel  grave  Rolant 
Antwoerde  hemlieden  daer  op  te  hant 
Als  dat  hijse  niet  en  mochte  beminnen 
Om  dat  si  Gode  niet  en  wilden  leeren  kinnen 
Ende  dat  si  niet  en  leefden  na  sijn  gheboden. 
Want  alle  dese  machte  coemt  ons  van  Gode. 

Grote  bloetstortinge  geschiede  in  dit  pongijs  aen  beyde 
siden.  Ogiers  mandaet  van  Denemercken  en  ware  niet  mogelijc 
te  scriven  die  hi  daer  dede  slaende  stekende  hem  niet  ont- 
siende  hoe  groten  oploop  hem  de  heydencn  deden.  Desghelijc 

de  rode  Galeaen  die  hem  ridderlijc  queet  verslaende  menigen 
Sarazijn.  O  hoe  dier  vercochten  Hen  die  ridderhke  ghemoede 
sinnen  den  wreeden  ongeloovigen,  die  aerde  wert  root  van- 
den bloede.  Wie  soude  connen  vergaderen  die  lancien  boghen 
ende  sweerden  die  daer  opt  velt  lagen.  Die  Sarasinen  waren 
seer  wreet,  ende  in  grote  menichte  bevochten  si  de  kerstenen 
so  strangelijc  aen  alle  siden  dat  si  begonden  te  roepen  om 
bistant  aen  Rolant  ende  Olivier  dagende  hoe  dat  sij  der 
heydenen  felheyt  nie  wederstaen  en  mochten.  Dit  horende 
die  goede  voerseyde  bisscop  vermaendese  om  wel  te  doen 
ende  Gods  passie  hoochlijc  te  wreken.  Hi  velde  selve  menigen 
Sarasijn  ter  aerden,  hi  was  seer  goet  te  peerde,  sijn  manlike 
slaghen  ontsagen  die  Sarasinen  seere,  want  hoe  wreedelijc 
dat  si  hem  op  liepen  hi  wederstontse  ridderlijc.  Dese  bisscop 
vermaende  die  kerstenen  tot  alle  duechdelike  wercken  horende 
haer  biechte  als  hi  tijt  hadde,  ende  hi  en  sette  haer  anders 
gheen  penitencie  dan  vromelijc  te  vechten  op  Gods  vyanden 
belovende  haer  die  crone  der  martelaren  te  besitten.  Die 
wile  dat  hi  dus  predicte  so  besach  hi  zijn  sweert  datter  drie 
dropelen  versch  bloet  aen  hingen  die  hi  niet  af  wisschen  en 
conde.  Also  dede  oec  Rolant  ende  Olivier,  Galeaen,  Ogier, 
Floreys  van  Alexandrien,  die  haveloose  Gautier  ende  meer 
ander  vanden  ghenoten  waer  af  si  haer  verwonderden,  niet 
wetende  wat  dat  bedieden  mocht.  Mer  die  bisscop  dede 
henlieden  daer  af  die  declaracie  als  dat  si  alle  cortelijc  de 
crone  der  martelaren  verwerven  souden.  Als  dit  dus  geschiede 
so  quam  daer  een  nieu  sarazijnsche  scare  op  die  hoghe 
ghemoede  sinnen  roepende  seer  luyde.  Ghi  kersten  Karels 
knechten  uwen  sterfdach  naect  nu  seer.  Daer  werden  veel 
kerstenen  ghequetst  ende  ter  neder  ghevelt  in  dien  oploop. 
Rolant  siende  die  wreetheyt  der  Sarasinen  was  al  ontstelt 
als  een  die  buten  sinne  is  reedt  onder  die  Sarasinen  slaende 

so  vreesselike  slaghen  dat  hem  nyemant  ghenaken  en  dorste. 
Daer  was  een  groot  heyden  gheheeten  Grandones  ende  riep, 
al  ghewonnen.  Hi  doerstac  matter  lancien  den  edelen  Fran- 
soys  Reynier,  also  dede  hi  oec  noch  eenen  machtigen  her- 
toghe  dwelc  lacen  grote  scade  was.  Van  dese  saken  waren 
die  Sarasinen  seer  blide  ende  liepen  seer  op  de  kerstenen, 
mer  Rolant  benam  saen  zijn  grote  hoverdie  want  hi  doofde 
hem  vanden  hoofde  totten  sadel  toe  ende  also  dede  hi 
noch  twee  ander  ende  maecte  die  Sarasinen  vluchtich.  O  won- 
derlijc  feyt  eens  mans,  o  onbegripelike  stoutheyt  die  niet 
verwonnen  en  mocht  zijn.  Hoe  mochte  God  ghehengen  dat 
daer  so  veel  vrome  ridders  werden  verslagen  alleenlijc  doer 
Guwelloens  eens  verraders  bedrijf.  Maer  God  hadse  vercoren 
om  die  crone  der  martelaren  te  besitten,  want  sonder  arbeyt 
verdriet  ende  tribulacie  en  machmen  die  grote  bliscap  des 
ewighen  levens  niet  verwerven.  Och  wie  soude  connen  be- 
scriven  die  groote  vromicheyt  van  den  kerstenen  die  si  daer 
wrochten  ende  bisonder  vanden  ridder  Olivier  die  anders 
niet  en  dede  dan  Sarasinen  ter  aerden  vellen.  Sinen  arm 
was  bebloet  vander  hant  totter  scouderen  toe.  Also  dede  oec 
die  vrome  Galeaen,  maer  die  vrome  Galerant  was  daer  ver- 
slagen mit  veel  edel  kersten  ridderen.  Die  Sarasinen  aen- 
siende  die  grote  manslachte  die  de  vrome  kerstenen  op  haer 
volc  deden  so  vermalediden  si  die  ure  dat  si  daer  ghecomen 
waren.  Sij  hadden  in  dien  strijt  verloren  meer  dan  .xl,  dusent 
Sarasinen,  Daer  wasser  so  vele  ghequetst  ende  verlamt  dat 
si  haer  selven  niet  ghehelpen  en  conden. 

Hoe  die  coninck   Marcelijs  selve  met  alle  sijnder 

MACHTE  OP  die  KERSTENEN  QUAM,  ENDE  HOE  DAT  DER 
KERSTENEN  GHETAL  DOEN  SEERE  GHEMINDERT  WERT  ENDE 
BIJ  NAE  AL  VERSLAGHEN. 


41 

ALs  desen  strijt  ende  battalie  aldus  geschiet  was  ende 
dat  Marcelijs  dien  wreede  Sarazijn  sijn  volc  so  seer 
beschadicht  sach  vanden  kerstenen  die  doch  een  cleyn 
menichte  waren  so  dede  hi  blasen  alle  sijn  trompetten 
ende  basunen  om  sijn  volc  te  gereyden  ende  op  die  ker- 
stenen te  brenghen.  Hi  wapende  hem  selve  met  alle  die 
meeste  heren  die  bi  hem  waren  ende  quam  na  der  kerstenen 
scaren  toe  gheronnen  wel  met  .Ixxx.  dusent  heydenen  want 
hi  nam  alle  die  macht  met  hem  die  hij  nemen  dorste  sonder 
dat  sijn  logisen  bewaert  bleven  ende  swoere  dat  hi  niet 
wederkeeren  en  soude  hi  en  hadde  al  die  vangaerde  ver- 
slagen ende  ter  neder  ghetogen.  Onder  alle  sijn  volc  so 
wasser  een  seer  overmoedich  heidens  prince  wter  maten 
boven  alle  die  ander  groot  ende  sterck  die  gheheeten  was 
Albuna  ende  droech  eenen  standaert  van  coninc  Marcelijs 
om  sijn  grote  stercheyt.  Als  hem  die  edel  fransche  bisscop 
so  hoveerdelijc  boven  al  dye  ander  groot  comen  sach  so 
dachte  hi  in  hem  selven  dat  hi  sijn  grote  hoverdie  ter  neder 
vellen  woude.  Dese  bisscop  was  wel  bekent  met  bisscop 
Tulpijn,  om  dat  hi  so  vrome  was  so  segghen  eenige  dat  hi 
selve  Tulpijn  was  een  vanden  .xij.  ghenoten.  Maer  dat  en 
was  niet,  want  Tulpijn  ende  die  hertoge  van  Bayvier  waren 
met  coninc  Kaerle  ende  niet  opten  Roncevale  so  die  hystorie 
hier  na  verclaren  sal.  Dese  voerseyde  bisscop  hadde  een  peert 
grijs  van  hayre  daer  hi  seer  ridderlijc  op  sat  die  lancie 
ghevelt  hebbende  den  schilt  mannelijc  metten  cruce  Gods 
voer  hem  houdende.  Hi  stack  sijn  peert  met  sporen  ende 
reedt  den  voerseyden  Sarazijn  Albuna  doer  den  schilt  int 
lijf  dat  hi  doot  ter  aerden  viel  waer  af  die  heydenen  seer 
tonvreden  waren,  haren  standaert  lach  onder  die  voet.  Die 
selve  bisscop  sloech  daer  na  noch  vier  ander  sarazijnsce  rid- 
ders vanden  peerde  metten  trenchoene  eer  hi  sijn  sweert  wt 

track.  O  vroem  herte  vol  couragien,  o  onverwinnelike  siniien 
eens  gheesteliken  prelaets,  o  ghetrouwe  kersten,  o  vrome 
ridder  Gods,  o  manlijc  pilaer  der  heyliger  kcrcken  die  metten 
sweerde  so  veel  wonders  bedreef  dat  die  wreede  Sarasinen 
die  plaetse  van  daer  moesten  rumen  haers  ondancx.  Och 
hoe  mocht  God  ghedogen  dat  die  vrome  ridder  verslaghen 
wert  nader  hant  inden  selven  anxteliken  strijt  so  die 
historie  hier  na  verclaren  sal.  Als  hi  zijn  sweert  in  die  hant 
hadde  riep  hi  luyde  met  groten  moede  Monioye  Monioye. 
Daer  quam  een  fel  Sarazijn  machtich  ende  sterck  wel 
ghewapent  roepende  lude  Affriken  Afifriken  na  hem  gheron- 
nen  dien  hi  doofde  vanden  hoofde  totten  sadel  toe,  hij 
sloech  daer  na  noch  vijf  ander  Sarasinen  doot  ende  dede  so 
veel  feyten  van  wapenen  dat  gheen  Sarasijn  hem  ghenaken 
en  dorste  hoe  stout  dat  hi  was.  Rolant  aensiende  zijn  manlike 
feyten  sprac  tot  sinen  gheselle.  Olivier  wat  dunct  u  van 
desen  vromen  kersteliken  prelaet  den  bisscop.  En  can  hi 
niet  wel  Sarasinen  vellen.  Och  hoe  manlijc  sloech  hi  dien 
wreeden  Sarazijn  die  des  conincx  Marcelijs  standaert  so 
hooveerdelijck  vuerde  hoe  spaude  hi  dien  feilen  Sarazijn  die 
so  wel  gewapent  was,  wat  dunct  u  en  is  hi  niet  wel  weer- 
dich  te  voeren  den  ridderliken  naem.  O  alle  ghi  edel  kersten 
ridders  laet  ons  nu  hem  na  volgen  ende  op  dese  wreede 
Gods  vianden  manlijc  met  couragyen  in  lopen  sonder  eenich 
achterdencken. 

Mettien  riep  hij  lude  Monioye 
Den  feilen  Sarasinen  te  vernoye. 
Daer  quamen  alle  die  kerstenen  gheloopen  toe 
Dier  niet  meer  en  was  dan  twee  hondert  doe 
Vanden  kerstenen  dat  is  warachtich. 
Niet  stcrcker  en  was  alle  die  vangaerde  machtich. 

Maer  nochtans  waren  si  stout  ende  coene 
Dwelck  hem  wel  stont  te  doene. 
Oeck  hadden  si  vernomen  wel 
Der  wreeder  Sarasinen  opstel 
Dwelck  hemlieden  aent  lijf  was  bekant 
Daer  roerde  elckerlijck  sijn  hant 
Dat  hem  God  die  almoghende  heere 
Moeste  loonen  ymmermeere. 
Olivier  ende  die  grave  Rolant 
Vochten  beyde  met  ghewilligher  hant 
Ende  die  vrome  bisschop  van  daden  fijn 
Dwelck  den  heydenen  was  aen  schijn 
Sij  sloeghen  daer  menighen  thooft  of 
Dat  deden  si  om  prijs  ende  lof. 

Doen  riepen  die  onghevallige  Sarasinen. 
Helpt  Mameth  ende  Appollo  wter  pinen 
Wij  sijn  verladen  in  dese  aerde 
Coninck  Kaerle  met  sinen  grisen  baerde 
Die  heeft  Romen  ghedwonghen 
Ende  alle  die  valsche  tonghen 
Calabren  ende  Poelgien  mede 
Metter  Fransoysen  manlijchede. 
Hi  heeft  oeck  nu  onder  hem  Almaengien 
Nu  soe  wilt  hi  hebben  Spaengien 
Ons  is  veel  beter  laten  wi  ons  slaen 
Dan  hem  te  wesen  onderdaen 
Daer  om  hout  dat  velt  edel  paijen 
Ons  en  staet  nu  hier  niet  te  vlijen 
Want  hadden  wij  desen  Rolande  doot 
Soe  waer  verwonnen  onsen  noot. 
Dese  bisschop  ende  dese  stercke  Olivier 
Sullen  hem  vercoopen  dier 

Maer  mochten  wijse  hier  verslaen 
Soa  waer  Kaerls  machte  seer  ghedaen. 

Dit  verhoorde  die  stoute  Rolant 
Die  van  deser  talen  verbolgen  was  te  hant 
Olivier  die  bisschop  ende  die  ander  kerstenen  fijn 
Deden  haer  crachte  den  feilen  payenen  aen  schijn 
Ende  sloeghen  doot  in  corter  wijle 
Eer  datmen  ghinge  een  cleyne  myle 
Meer  dan  twee  hondert  bi  ghetale 
Vanden  alder  hoochsten  wt  des  conincx  sale. 
Rolant  ende  die  voersienighe  ridder  Olivier 
Sij  waren  beyde  van  herten  fier 

Elck  hadde  in  sijn  hant  een  scherp  snijdende  sweert 
Die  menich  merck  waren  weert 
Deene  hiet  Antecleer  dat  ander  Duerendale 
Sij  waren  ghetempert  van  finen  stale 
Niemant  en  mochtse  wederstaen 
Die  sij  daer  mede  conden  gheslaen. 
Rolant  die  grave  hooghe  van  moede 
Was  seer  besprenget  metten  sarazijnschen  bloede. 

Dit  siende  Olivier  sprack  al  te  hant. 
[O  God  almachtich  wat  ridder  is  Rolant] 
lek  wane  men  sijns  ghelike  niet  vinden  en  mochte 
Al  waert  datmen  alle  die  werelt  doersochte. 
Och  wat  gheselschap  van  ons  beyden 
Sal  cortelinghe  lacen  moeten  scheyden. 
Coninck  Kaerle  onse  heere 
Verliest  nu  ymmermeere 
Dat  weet  ick  wel  ghewarichlijcke 
Dwelck  hi  beclagen  mach,  ende  alle  kerstenrijcke. 
God  gonne  ons  dat  elck  goet  man 
Die  Gode  bemint  ende  dienen  can 

Voer  ons  bidde  dat  wij  hemelrijcke 

Moghen  ghewinnen  eewichlijcke. 

Doen  stack  hi  met  sporen  sijn  peert  te  hant 

Ende  quam  daer  te  hulpen  den  grave  Rolant 

In  dien  grooten  noot  daer  hi  in  was. 

God  moet  hem  loonen  das. 

Ende  alsoe  gheringhe  als  si  vernamen 

Dat  si  daer  bi  malcanderen  quamen 

Elckerlijck  daer  den  anderen  badt 

Niet  te  scheyden  tot  op  die  stadt. 

Sij  beloefdent  gheerne  wat  souden  si  e! 

Mallick  gheloofde  den  anderen  wel. 

Doen  mochtmen  daer  sien 

Van  twee  ridderen  mandaet  gheschien 

Die  van  eenighe  ridderen  gheschien  mochte. 

Die  edel  bisschop  vacht 
Met  hooghen  moede  met  groter  cracht 
Datmen  dies  ghelijc  niet  en  mocht  vollesten. 
Aldus  vertellen  ons  die  gesten 
Dat  sijer  versloeghen  vijf  duysent 
In  vier  scharen  al  metter  hant. 
Die  vijfste  schare  wert  hem  te  swaer 
Dat  segghe  ick  u  over  waer 
Sij  sloeghen  so  vele  der  kerstijn 
Dattet  hem  onsaechte  wert  in  schijn. 
Soe  datter  niet  meer  dan  .xl.  en  bleven 
Die  van  daer  ontdroeghen  dat  leven 
Die  si  niet  ghedooden  en  mochten. 
Want  si  den  Sarasinen  so  dier  vercochten 
Haer  liden  ende  haer  leven 
Eer  si  daer  doot  bleven. 


46 

Hoe  die  grave   Rolant  sinen  gheselle  Olivier  vra- 
ghede  oft  hl  den  horen  blasen  wilde  op  dat  hem 

KaERLE    die   KEYSER   TE   HULPEN   QUAME.     EnDE   HOE   HEM 

Olivier    niet    consenteren    en   woude   dat    hij   den 
horen  blies,  seggende  dattet  te  spade  ware. 

Die  edel  grave  Rolant  vernam  herde  schiere 
Der  groter  scaden  ende  riep  Oliviere. 
O  soete  gheselle  ende  ghetrouwe 
Hier  is  gheschiet  groot  iammer  ende  rouwe 
Dwelck  kerstenrijck  beclaghen  mach 
Van  nu  tot  den  doemsdach 
Want  het  is  te  aensiene  iammer  groot 
Van  desen  die  hier  dus  deerlijck  liggen  doot. 

Doen  sprack  Rolant  openbare. 
Ay  oft  Kaerle  die  keyser  nu  hier  ware. 
Hi  soude  ons  so  heerliken  wreken 
Datmen  langhe  tijt  daer  af  soude  spreken. 
Olivier  gheselle  wijs  van  sinnen 
Wat  willen  wij  nu  beghinnen 
Hoe  mochten  wij  Kaerlen  doen  verstaen 
Dattet  ons  qualiken  is  vergaen 
Wat  dunct  u  wil  ick  nu  blasen  den  olifant. 

Olivier  antwoerde  hem  te  hant. 
Rolant  ghi  sout  dies  hebben  oneere 
En  ghewaecht  dies  nemmermeere 
Want  het  soude  u  ghewarichlijcke 
Verweten  worden  van  alle  Vranckerijcke. 
Het  soude  hem  schamen  u  gheslachte 
Quaem  dese  meere  in  u  ghedachte 
Dat  u  dien  lachter  waer  gheschiet. 
Als  ick  u  dat  badt  doen  en  dedijt  niet. 
Ghi  seyt  het  waer  eerst  te  tijde 

Alsmen  ware  in  den  strijde 

Bloedich  gheworden  van  der  scouderen  totter  hant 

Maer  lacen  Rolant  nu  is  Karels  machte  gheschant. 

Ay  lieve  gheselle  sprack  die  grave  Rolant 
Laet  mi  nu  doch  blasen  den  olifant, 
lek  segt  u  hier  wel  te  voren 
Kaerle  die  keyser  salt  lichtelijck  horen. 

Neen  ghi  niet  bi  minen  rade,  laet  varen. 
Doen  icx  u  badt  gaft  u  onmare 
Rolant  haddijt  doen  ghedaen 
Soe  waer  onsen  wille  voort  ghegaen 
Maer  ick  segt  u  hier  te  voren 
Eest  dat  ghi  blaest  uwen  horen 
Ende  mi  noch  die  fortuyne  mach  gheschien 
Dat  ick  mijnder  suster  mach  sien 
Ick  sweere  u  dat  met  eede  stijf 
Nemmermeer  en  wort  si  u  wijf. 

Als  Rolant  dese  tale  vernam 
Sprack  hi,  Olivier  gheselle  sidij  gram. 

O  Rolant  ghi  hebt  ghedaen 
Dat  die  heydenen  sijn  te  boven  ghegaen 
Want  te  grooten  wille  van  overmoede 
Sietmen  selden  comen  te  goede 
Men  en  sal  sottelijck  niet  beghinnen 
Te  striden,  maer  wijsselijc  ende  met  sinnen. 
Dese  edel  ridders  moeten  hier  alle  sterven 
Bi  uwer  pruesheyt  ende  bederven. 

Kaerle  die  coninck  onse  heere 
Heeft  nu  verloren  ymmermeere 
Van  ons  allen  hulpe  ende  raet. 
Dat  heeft  ghedaen  u  groote  overdaet 
Hadt  ghi  minen  raet  ghenomen 

Coninck  Kaerle  waer  ons  te  hulpen  ghccomen 

Ende  onsen  wille  waer  voort  ghegaen 

Die  Sarasinen  waren  tonder  ghedaen 

Ende  wij  hadden  wel  in  dit  pongijs 

Ghevanghcn  haren  coninck  Marcelijs. 

O  Rolant  Rolant  uwe  stoutheyt  moeten  wij  becoopen 

Niet  dat  wij  willen  ontriden  oft  ontloopen 

Hier  en  heeft  dies  niemant  ghere. 

Wij  willen  alle  vromelijck  in  die  were. 

Wij  moeten  alle  lacen  die  doot  verkiesen 

Vranckerijck  zal  nu  veel  verliesen 

Ende  een  schoon  gheselschap  van  veel  ridders  goet 

Dat  heeft  ghedaen  Rolant  uwen  overmoet. 

Die  goede  bisschop  heeft  dit  ghehoert 
Van  hem  beyden  het  discoordelijck  woert. 
Ter  stont  hi  derwaerts  met  haesten  reedt 
Want  sulcken  tale  om  hooren  was  hem  leedt 
Ende  hi  began  daer  te  castien 
Olivier  den  ridder  vrije 
Ende  badt  hem  doer  Gods  eere 
Dat  hi  des  en  vermaende  nemmermeere 
Maer  dat  hi  Rolande  verdroeghe 
Ende  groote  slaghen  sloeghe. 
Wij  sullen  sprack  hi  onlanghe  leven 
Dese  werelt  moeten  wij  lacen  beghcven 
Och  wij  moghen  wel  blidelijck  sterven 
Want  wij  sullen  Gods  hemelrijck  verwerven 
Ons  en  helpt  dat  blasen  niet 
Datter  ons  eenich  goet  af  gheschiet 
Oeck  eest  te  spade  nu  begonnen. 
Want  eer  wij  den  keyser  hier  ghewonnen 
Ende  alle  der  edelre  kersten  cracht 


49 

Het  soude  wesen  doncker  nacht. 

Nochtans  meyne  ick  wel  sonder  waen 

Dattet  goet  waer  ghedaen 

Want  Kaerle  soude  ons  te  hulpen  comen 

Als  hi  den  horen  heeft  vernomen 

Ende  hi  sal  ons  so  heerliken  wreken 

Datmen  daer  langhen  tijt  af  sal  spreken 

Ende  dat  die  heydenen  niet  en  sullen  keeren 

Dat  sal  hi  Gode  ende  ons  doen  ter  eeren. 

Hi  sal  deerliken  vinden  versleghen 

Aan  heyden  aen  velden  ende  aen  weghen 

Ende  hi  sal  ons  iammerlijck  beclaghen 

Ende  cierlijck  ter  kercken  doen  draghen 

Dat  ons  wolf  noch  beeste  in  gheender  stont 

En  verslinde  in  haren  mont. 

Hoe  die  vrome  Ogier  van  Denemercken  ghequetst 
sijnde  ging  onder  die  doden  soeckende  ende  be- 
claechde  sijn  vrienden  die  hi  verslagen  sach  liggen, 

ENDE  DIE  ROODE  GaLEAEN  DIE  SINEN  BROEDER  DAER  OECK 
DEERLIJC  VERSLAGEN  SACH  LIGGEN  DIEN  HI  BECLAECHDE 
MET   GROTEN   DRUCK. 

ALs  dese  tale  vanden  bisscop  dus  geseyt  was  ende  alle 
die  kerstenen  meest  verslaghen  waren  op  een  cleyn 
menichte  na,  te  weten  die  vrome  Rolant  ende  Olivier,  Strael- 
berrengier,  Fransoys  Boudewijn,  Diederic  van  Britsewout 
ende  meer  ander,  maer  die  vrome  Ogier  ende  die  rode 
Galeaen  die  nochtans  beyde  ghewont  waren  ende  nyet  meer 
vechten  en  mochten  want  hen  dbloet  ontronnen  was.  Si 
sagen  al  dat  velt  bedect  met  doden  van  kersten  ridders. 
Daer  vant  die  rode  Galeaen  sinen  broeder  Galerant  iammer- 
lijc    ghequetst    ende  doerhouwen  sijn  aensicht  was  al  bleeck 

verweloos,  mer  vanden  vromen  ridder  Straelberrengier  en 
wiste  hi  niet  waer  hi  was  want  hi  hem  nergens  en  sach 
onder  die  doden.  Ogier  vant  daer  verslaghen  sinen  sone 
Merberijn  ende  Floreys  van  Alexandrien  mit  meer  ander 
princen  ende  heren  die  hi  daer  bracht  hadde  om  Kaerle 
den  keyser  in  baten  te  sijn  die  hi  alle  deerlijc  sach  liggen 
doerhouwen,  som  leefden  si  noch  som  waren  si  doot,  ende 
hi  was  selve  so  seer  ghewont  dat  hi  niet  meer  staen  en 
conde.  Doe  beclagede  hi  die  quade  avonture  die  op  gecomen 
was,  seggende  aldus.  O  vrome  ridders  o  greyn  van  vergul- 
den sporen  die  noyt  en  vloot  in  eenighen  storm  oft  strijt 
hoe  ligdij  nu  dus  iammerlijc  in  u  bloet  versmoort.  lek  meynde 
u  te  brengen  totten  hoochsten  graet  der  ridderscap  ende  met 
Kaerle  den  keyser  alle  heydenisse  tot  die  kersten  wet  te 
brenghen,  mer  lacen  nu  ist  met  u  ende  met  mi  al  ghedaen. 
Ons  opset  is  nu  te  niet,  die  ongeloovighe  hebben  die  over- 
hant  van  ons  vercreghen  want  ons  gheen  hulpe  van  den 
keyser  gecomen  en  is,  God  vergeeft  hem  die  dat  belet  heeft, 
van  .xl.  duisent  vergulden  sporen  die  hier  met  mi  quamen 
en  isser  gheen  drie  mijns  wetens  te  live,  O  lacen  waer  is 
nu  alle  mijn  voerleden  victorie  die  ie  voer  Parijs  hadde 
tegen  den  groten  Broijer  daer  ie  alle  kerstenrijc  in  eeren 
behielt  doer  den  camp  die  ie  daer  dede.  O  lacen  waer  is 
alle  mijn  grote  pruesheyt  die  ie  bedreef  in  Babilonien  op 
Broijers  geslachte.  Och  waer  is  nu  alle  mijn  grote  overmoet 
bleven  die  ie  dede  teghen  Karels  mogentheyt  ende  sinen 
sone  Charloot  overmits  die  doot  mijns  kints  Boudewijn  daer 
ie  alleen  drie  staende  battalien  doerbrack  om  Charlot  Karels 
sone  in  sijn  tente  te  vinden  so  hi  mi  beloeft  hadde,  mer  hi 
en  dorste  mi  niet  verbeyden.  Waer  is  mijn  neve  die  getrouwe 
ridder  die  havelose  Gautier,  waer  is  mijn  edel  kint  die 
ghecroonde  coninek  Merberijn,  waer  is  die  moedige  Floreys 

van  Alexandrien  die  noyt  man  en  ontsach  hoe  groot  dat  hi 
was,  waer  is  die  getrouwe  soudaen  Carahu  van  Perssy  die 
een  goet  kersten  gheworden  was.  Och  waer  sijn  alle  die 
edel  vassalen  ghebleven  die  hier  om  minen  wil  quamen,  o 
lacen  si  hebben  nu  alle  die  bitter  morseelen  der  doot  ghe- 
smaect.  O  smertelijc  grief  o  wreede  fortune  van  ongelucke 
o  d'ruckelijcsten  dach  die  mijn  oogen  oyt  beschouden.  Alle 
mijn  genuechte  ende  voerleden  solacen  sijn  nu  verkeert  in 
verdriet  anxt  ende  tribulacie.  En  was  ie  niet  die  gene  die 
drie  lichten  oft  keersen  altijt  bernende  te  Babilonien  vant 
daer  af  noch  hedensdaechs  eene  tot  Atrecht  is.  En  was  ie 
niet  de  gene  die  alle  Guwelloens  lant  verderf  met  minen 
neve  den  havelosen  Gautier.  En  was  heel  heydenis  om  minen 
wil  niet  beroert,  o  lacen  this  nu  hier  verkeert  ie  moet  mijn 
leven  hier  nu  eynden  met  bitteren  rouwe.  O  zee  vol  gallen 
o  ongeluckich  striden  o  herte  vol  couragien  hoe  suldi  ge- 
sterven.  O  doot  doot  waer  om  en  verslijndi  mi  niet  ghelijc 
ghi  dese  ander  ridderhke  princen  ghedaen  hebt.  Och  waer 
sidij  mijn  alder  ghetrouste  neve  die  havelose  Gautier  die 
alle  heydenis  om  minen  wil  beroerde,  och  sidij  oec  in  u 
bloet  versmoort,  seker  die  Sarasinen  sullent  becopen.  Als 
Ogier  sijn  beclaginge  dus  ghedaen  hadde  so  sach  hi  van 
verre  comen  sinen  neve  den  havelosen  Gautier  al  bebloet 
so  hi  versch  wter  battalien  quam.  Doen  verblide  Ogier  hem 
weynich  dat  hi  hem  noch  levende  sach,  ende  hi  vraechde 
hem  na  sijn  gheselscap  oft  hijer  noch  eenige  te  lijve  wist. 
Gautier  antwoerde  dat  si  alle  verslagen  waren  die  met  hem 
daer  quamen,  ende  dat  hi  selve  ghequetst  was,  ende  dat 
Rolants  volc  verslaghen  was  op  een  luttel  na.  Ogier  dit 
horende  wert  vreesselic  beroert  tot  wrake  ghelijc  den  leeu 
die  hongherich  na  sijn  proye  om  eten  is  so  stont  hi  haestelijc 
op  nemende  sijn  sweert  in  sijn  hant  lopende  als  een  mensche 

half  buten  sinne  onder  die  sarazijnsche  scharen  daer  hi  grote 
moort  dede.  Gautier  volchde  hem  rasschelijck  na  onder  die 
wreede  Sarasinen,  maer  niet  langhe  en  conde  hem  Gautier 
bij  Ogier  ghehouden  om  die  grote  menichte  der  heydenen 
so  dat  hi  hem  gheringe  verloos  ende  daer  nae  noyt  meer  en 
sach.  Sommige  spaensche  historiën  segghen  dat  hi  wech 
gheleyt  was  vander  alvinnen  gheheeten  Mergheyne  in  eenen 
berch,  ende  dat  hi  opten  Roncevale  niet  verslagen  en  was, 
dwelcke  ie  God  almachtich  laet  scheyden  oft  alsoe  is  oft 
niet.  Want  die  wercken  Gods  sijn  wonderlijc  ende  onbegri- 
pelijc  den  menscheliken  sinnen. 

Die  beclachte  vanden  roden  Galeaen  die  hi  dede 

OVER   SINEN   BROEDER    GaLERANT. 

GAleaen  die  sinen  broeder  doot  vant  liggen  alsoe  voerseyt 
is  sprac  aldus  sittende  bij  sinen  broeder  ter  aerden  neder. 
O  God  here  genadich  hoe  moechdi  ghehengen  dat  dese  vrome 
ridders  dus  iammerlijc  van  dese  Sarasinen  ghedoot  ende  ver- 
slagen worden.  O  Guwelloen  Guwelloen  ie  duchte  this  u  scult 
want  die  Sarasinen  verwiten  ons  dat  wi  alle  verraden  sijn 
alsoe  wel  opelijck  schijnt  want  Kaerle  de  keyser  heeft  ons 
lacen  al  vergheten,  mer  Rolant  en  geloovet  niet.  Nochtan 
hebben  Hugo  ende  Henrick  hem  gheseyt  datse  Guwelloen 
haer  vader  inden  wech  doen  hij  die  ontsegghinge  van  Karels 
wegen  aen  Marcelijs  ende  Baligant  doen  soude  te  Pampe- 
lynen  wilde  doen  vermoorden  inden  bosch  daer  hijse  sant 
om  venisoen  te  crigen  voer  sinen  persoon  veysende  hem 
selven  sieck  te  sijn.  Daer  hadde  hi  volc  doen  liggen  bi  rade 
zijns  neven  ende  waendese  daer  ghedoot  te  hebben  dwelc 
si  ontquamen,  mer  lacen  nu  sijn  si  oec  beyde  hier  versla- 
ghen. O  lacen  mijn  herte  sal  van  drucke  dieven.  O  broeder 
van  u  en  wil  ie  langhe  niet  ghesceyden  sijn,  met  dien  stont 

hi  op  ende  trat  na  die  Sarasinen.  Nu  segghen  die  sommige 
dat  hi  oec  wech  gheleyt  was  int  gheberchte,  want  sinen  horen 
helm  scilt  ende  sweert  vantmen  daer  Hgghen  maer  sijn  lichaem 
en  vantmen  noyt,  mer  ie  geeft  God  op  oft  so  is  of  niet. 

Hoe  Rolant  die  sine  beclaechde,  ende  vander  batta- 

LIEN  DAER  MaRCELIJS  ENDE  SIJN  SONE  VERSLAGEN  WERDEN. 

DOen  oversach  die  grave  Rolant  die  sine 
Die  daer  laghen  in  groter  pine 
Som  doot,  som  leefden  si  cranckeliken. 
Doen  sach  Rolant  herde  droeveliken 
Ende  beclaechde  sijn  ghesellen  seere 
Ende  bevalse  Gode  onsen  heere 
Het  was  recht  hi  hadse  lief. 
In  sijn  herte  hadde  hi  groot  meskief 
Ende  doer  dat  sprack  hi,  ick  ben  oeck  met  u 
Broeders  schuldich  te  sterven  nu 
Och  wij  hebben  Kaerlen  ghedaen  groote  eere 
Ende  van  veel  landen  ghemaect  heere 
Maer  nu  verliest  hi  hier  op  desen  dach 
Een  schoon  gheselscap,  dies  hi  wel  daghen  mach. 
Ay  kerstenrijck  kerstenrijc  ghi  sijt  seer  ontervet 
Van  goeden  bescudders  ende  bedervet 
Ick  soude  van  rouwe  bliven  doot 
Al  en  hadde  ick  anders  gheenen  noot. 
Olivier  sprack,  in  wat  scaren  willen  wij  slaen 
Want  ons  leven  wort  cortelijck  ghedaen 
Wij  willen  vromelijck  bliven  in  die  weere 
Ende  vromelijck  vechten  doer  Gods  eere 
Vlien  en  willen  wij  in  gheender  noot 
Maer  doer  Cristus  gheloove  bliven  doot 
Den  Sarasinen  sullen  wij  ons  levende  vercoopen 

Wij  en  willent  ontrijden  noch  ontloopen. 

Daer  was  beyde  berch  ende  dal 
Met  dooden  ridders  bespreyt  over  al 

Ende   die  eerde  swert,  gheworden  root  van  kersten  bloede 
Daer  was  ghevochten  met  hooghen  moede. 
Daer  laghen  ghestroyt  sweerden  ende  schilden 
Van  vromen  ridders  van  herten  milde 
Doe  toondese  Rolant  fier 
Sinen  gheselle  Olivier. 

Och  Olivier  sprack  hi  met  desen  ghesellen 
Die  hier  ligghen  ende  quellen 
Sijn  wij  schuldich  te  bliven  doot 
Het  welck  is  recht  ende  reden  groot 
Sij  en  wouden  ons  in  gheender  noot  begheven 
Waerom  si  alle  doot  sijn  ghebleven. 

O  soete  Vranckerijck  sprack  Rolant 
Hoe  seer  sidi  nu  geschant 
Al  verwoest  ende  onterft 
Dat  ghi  onser  hebt  ghederft. 

Doen  noepte  hi  sijn  peert  ende  riep  Monioye 
Den  feilen  Sarasinen  te  vernoye. 
Als  een  ridder  vroem  ende  coene 
Sloech  hi  dat  hooft  af  van  Francheroene 
Hi  sloecher  wel  .xx,  oft  meere 
Dat  alle  waren  groote  sarazijnsche  heeren. 

Een  goede  vermaninghe  van  den  bisschop  die  hi  tot 
Rolant  ende  tot  alle  den  kerstenen  dede. 

DOen  sprack  die  bisschop  totten  graven  Rolant. 
O  vrome  kersten  hie  van  sidij  wel  bekant 
Van  dusdanighe  groote  slaghen 
Hier  voertijts  over  menighe  dagen 

Hier  om  met  rechte  dats  een  ghewarich  dinck 

Soe  bemint  u  Kaerle  die  coninck. 

In  deser  gheliken  soude  oeck  doen 

Elck  goet  ridder  ende  baroen 

Ende  een  yeghelijck  kersten  goet 

Daer  God  voer  heeft  ghestort  sijn  roode  bloet 

Want  die  niet  en  doet  alsoe 

En  prijse  ick  niet  weerdich  een  stroe 

Maer  hi  heeft  recht  die  dit  doet 

Ende  hem  coemt  oeck  daer  af  goet 

Sonderhnge  die  hem  tot  Gode  keert 

Ende  sijn  wet  met  arbeyde  vermeert 

Weder  hi  is  cleyn  oft  groot  van  persoon 

Hi  verdient  daer  mede  dat  eewighe  loon. 

Ende  sal  hem  verbHden  eewichhjcke 

Metten  enghelen  hier  boven  in  hemelrijcke 

Daer  sal  hi  hooren  den  soeten  sanck 

Die  dueren  sal  eewelijck  sonder  verganck. 

Sij  bidden  voer  ons  ten  eewighen  tijde 

Beyde  verre  ende  wijde. 

Ende  die  man  die  dat  van  te  voren  weet 

Dat  hem  ymmers  sijn  doot  is  ghereet 

Oft  ten  minsten  dat  hi  wert  ghevaen 

Die  moet  van  noots  weghen  groote  slagen  slaen. 

Om  dat  die  Fransoysen  alsoe  doen 

Heetmense  vroem  ende  van  daghen  cóen. 

DOen  vercouverde  Marcelijs  die  coninc  weder 
Ende  stack  Straelberrengier  ter  neder. 
Hi  doerstack  halsberch  ende  schilt 
Dattet  niet  met  allen  te  gader  en  hilt 
Ende  werp  hem  doot  ter  aerden  neder 
Dat  hi  noyt  op  en  stont  daer  na  weder. 

Noch  soe  sloech  hi  Voorne  ende  Ivone 

Ende  den  stouten  Gheeraert  van  Rosselone. 

Rolant  en  was  hier  af  niet  seer  verre 

Ende  riep  luyde  op  hem  met  moede  erre. 

Leyde  moet  u  gheschien 

Wel  wreede  paijen 

Och  met  hoe  grooten  onrechte 

Slaet  ghi  dus  die  edel  godsknechten 

Ende  oeck  die  lieve  ghesellen  mijne. 

Dat  sal  di  worden  in  schijne. 

Bitterlijcken  reedt  hi  hem  doen  ane 

Met  eenen  wreeden  ghedane 

Hi  sloech  hem  den  arm  metter  schouderen  of 

Dies  moeste  God  hebben  lof. 

Daer  na  sloech  hi  met  nijde  groot 

Des  conincx  Marcelijs  sone  doot. 

Hoe  die  Sarasinen  begonden  te  vlien  ende  die  meeste 

CAPITEYN  VANDEN  HEYRE  TOT  GALIFIER  DES  CONINCX  NEVE, 

DOen  riepen  die  wreede  Sarasinen  te  hant. 
Help  Mameth  wat  heeft  dese  felle  Rolant 
Ghedaen  den  coninck  onsen  heere 
Ende  heeft  oeck  ghedoot  onsen  ioncheere. 
Coninck  Kaerle  dien  hier  heeft  ghesant 
Moet  worden  gheplaecht  van  Tervygant 
Sij  en  willen  ons  ruymen  tvelt  niet 
Wat  dat  onser  gheschiet 
Sij  hebben  den  moet  seer  groot 
Sij  en  duchten  niet  die  doot. 
Ons  is  veel  beter  dat  wij  vlien 
Eer  ons  van  hem  mach  erch  gheschien. 
Doen  vloden  die  wreede  paijen 


57 

Die  vuyle  stinckende  prijen. 

Wel  drie  duysent  datter  vloe 

Die  gheschoffiert  waren  alsoe 

Dat  si  niet  en  souden  hebben  ghekeert 

Inden  strijt  om  te  sijn  onteert. 

Als  dit  des  conincx  opperste  heere  aensiet 

Soe  en  doet  hi  anders  niet 

Dan  hi  werpt  sinen  schilt  ter  aerden 

Ende  vloot  haestelijck  sijnder  vaerden 

Daer  Galifier  des  conincx  neve  was 

Ghi  moecht  mi  wel  ghelooven  das 

Die  Sarasinen  met  hem  brochten 

Litteykenen  groot  die  si  wel  thoonen  mochten 

Seer  luyde  te  roepen  dat  si  daer  begonnen. 

Rolant  ende  Olivier  hebben  ons  verwonnen. 

Hoe   Galifier  van  Baligant  ghesonden  met  .xx.  dui- 
SENT    Morianen    ende    menigerley    Sarasinen   opten 

RONCEVALE    QUAM,    ENDE    HOE    OlIVIER    GHEQUETST    WAS. 

Ende  hoe  Rolant  den  horen  blies  om  hulpe  van  den 

CONINCK   KaERLE   TE   GHECRIGHEN. 

DAer  quam  wt  Ethiopien  des  coninckx  neve 
Galifier  ende  bracht  met  hem  sonder  sneven 
Veel  Mooryanen,  want  daer  af  was  hi  heere 
Wel  .XXX.  dusent  oft  meere. 
Sij  waren  swert  als  atrament 
Ende  vreesseliken  ruych  als  een  rent 
Haer  teeken  luyde  dat  si  riepen 
Ende  met  groter  wreetheyt  si  op  die  kerstenen  liepen. 

Doen  sprack  die  wijse  ridder  Olivier. 
O  vrome  kerstenen  van  herten  fier 
Elck  bestae  nu  twee  hondert  man 

Inden  naem  Gods  ende  sinte  lohan. 

Galifier  sadt  op  een  ors  seer  sterck 
Dat  weerdich  was  menich  merck 
Hi  was  een  groot  overdadich  man. 
Den  vromen  Olivier  reedt  hi  an 
Ende  stack  hem  lacen  ten  rugghe  in 
Dwelck  was  een  anxtehjck  beghin 
Want  hem  die  lancie  ten  buycke  wt  quam. 
Als  die  wreede  GaHfier  dat  vernam 
Sprack  hi,  ha  kersten  du  biste  gheraect 
Met  u  en  wort  niet  veel  stridens  ghemaect. 
Dijn  coninck  liet  di  qualiken  hier. 
Du  lieghes  sprack  die  moedighe  ridder  Olivier. 
Antecleer  sijn  sweert  dat  hi  op  hoef 
Galifieren  hi  daer  mede  sloech 

Ende  doofde  hem  al  onghespaert 
Vanden  hoofde  tot  in  die  middelwaert 
Het  sanck  neder  dat  sweert  van  stale  goet 
Dattet  inden  sadel  wederstoet. 
Doen  [sprack]  van  Geneven  Olivier. 
Felle  payene  leyde  moet  di  gheschien 
Du  en  beroemes  di  nemmermeere 
Dat  ghi  den  coninck  dinen  heere 
Een  dachvaert  scaden  hebste  ghedaen 
Gode  lof  het  is  anders  met  u  vergaen. 

Olivier  die  was  seere  ghewont 
Soe  dat  hem  die  doot  was  kondt 
Doen  riep  hi  met  luder  stemmen  te  hant 
Sinen  gheselle  den  stouten  Rolant. 
Ay  Rolant  ik  moet  u  hier  ghebreken 
Sprack  Olivier  heipet  mi  wreken. 
Ay  soete  gheselle  sprack  Rolant 
Daer  toe  helpe  mi  God  ende  sinte  Amant 
O  gheselle  statet  di  nu  lacen  soe 
Soe  en  worde  ick  nemmermeer  van  herten  vroe. 
Den  ghenen  diet  u  heeft  ghedaen 
Wijsten  mi  ie  sal  hem  hope  ie  weder  slaen. 

Over  hem  en  wil  ick  niet  daghen 
Ick  hebbe  hem  selve  doot  gheslaghen. 
Doen  ghingen  si  vechten  die  twee  ghesellen. 
Noyt  man  en  mochte  vertellen 
Sulcke  moort  als  van  hem  daer  was  ghewrocht 
Noyt  ridderen  en  waren  soe  diere  vercocht. 
Sij  streden  met  vromen  ghedochten 
Soe  langhe  dat  Olivier  niet  meer  en  mochte. 

Doen  sprack  hi  droefliken  openbaer. 
Lieve  gheselle  Rolant  coemt  haer 

Och  wij  moeten  nu  met  rouwe  druckelijc  scheyden. 

Daer  ontvloden  die  tranen  hem  beyden 

Wten  ooghen  seer  haestelike 

Ende  si  weenden  beyde  ontfermelike. 

Oliviere  verseerden  sijn  wonden 
Dat  bloet  ran  hem  wten  monde 
Hi  wert  bleeck  ende  onghedaen 
Als  die  ter  doot  woude  gaen 
Hi  viel  van  flauten  in  onmacht  al  te  hant. 
Doen  sprack  die  edel  grave  Rolant. 
Wat  sal  ick  doen  God  almachtich  heere 
lek  bevreese  mi  dat  afsitten  seere 
Want  ick  soude  te  voete  bliven  doot 
Al  en  hadde  ick  anders  gheenen  noot. 
Saté  ick  van  desen  peerde  neder 
Ick  en  quamer  niet  lichtelijc  op  weder. 
Ick  wil  mi  haer  nu  diere  vercoopen 
Ick  en  wilt  ontrijden  noch  ontloopen. 
Och  mijn  lieve  gheselle  Olivier 
Moeten  wij  nu  lacen  dus  scheyden  hier 
Dat  is  mi  ymmer  den  druckelijcsten  dach 
Dien  ick  oyt  met  ooghen  aensach 
Coninck  Kaerle  verliest  heden  meere 
Dat  hem  grotelijck  gaet  aen  sijn  eere. 
Vanden  rouwe  die  daer  hadde  Rolant 
Viel  hi  in  onmachte  te  hant 
Maer  schier  daer  na  hi  weder  bequam. 
Doen  sach  hi  daer  ende  vernam 
Dat  Olivier  ten  strijde  was  ghegaen 
Die  oeck  vanden  onmacht  was  op  ghestaen. 
Sijn  ooghen  die  voermaels  waren  claer 
Waren  nu  verdonckert  dat  is  waer 

Dwelck  scade  was  ende  lammer  groot 

Van  Oliviere  den  edelen  ghenoot 

Nochtans  dede  hi  den  Sarasinen  groot  torment 

Daer  hi  ghinc  al  vechtende  blent. 

Die  edel  grave  Rolant 
Volchde  hem  rasschelijc  na  te  hant 
Ende  nam  Olivier  sinen  gheselle  ware 
Onder  die  sarazijnsche  schare 
Soe  langhe  tot  dat  hi  vernam 
Dat  hi  bi  Olivier  sinen  gheselle  quam. 
Daer  gaf  hem  Olivier  eenen  slach 
Want  hi  hem  sekerlijcx  niet  en  sach. 
Doen  sprack  die  vrome  grave  Rolant 
Tot  sinen  gheselle  Olivier  te  hant. 
O  gheselle  berecht  doch  twij 
Hebtstu  aldus  gheslaghen  mij 
lek  ben  doch  dijn  gheselle  Rolant. 
Olivier  die  antwoerde  hier  op  te  hant. 
Och  lacen  gheselle  ick  en  sie  u  niet 
Och  mi  is  leet  dattet  is  gheschiet 
Verghevet  mi  doch  doer  Gods  eere 
Want  het  berout  mi  van  herten  seere. 
Doen  sprack  Rolant  tot  Olivier 
Ick  vergheeft  u  eewelijck  voer  Gode  hier. 

Hoe  Rolant  den  horen  blies  met  so  groter  gracht 

DATTET  CONINC  KAERLE_  HOORDE,  ENDE  HOET  HEM  GUWEL- 

loen  ontgaf  tot  drie  reysen  toe,  seggende  dattet 
Rolant  van  overmoet  dede. 

ROlant    aensiende    Oliviers   crancheyt  sette  haestelijc  den 
horen  aen  sinen  mont  ende  blies  met  sulcke  cracht  dat- 
ment  doer  Gods  verhengenisse  .xv.  mijlen  verre  hoorde  ende 


62 

alle  coninc  Kaerls  heyr  dore  dat  ontrent  .vij.  milen  van  daer 
lach.  Daer  om  woude  hem  coninc  Kaerle  terstont  bereyden 
om  Rolant  ende  sijn  gheselscap  te  ontsetten.  Mer  Guweloen 
ontriet  hem  so  lange  als  hi  conde  tot  dat  Rolant  derdewerf 
blies  seggende  dat  hijt  al  van  ghenuechte  ende  overmoet 
dede  ende  dat  hi  gheen  noot  en  hadde  van  eenige  vianden 
hem  bevechten  mochten.  Mer  doen  Rolant  derdewerf  blies 
sprac  die  keyser  Kaerle.  Nu  hoore  ie  wel  dat  wij  hier  te 
lange  ghebeyt  hebben,  want  Rolants  adem  en  mocht  niet 
langer  dueren  also  mi  den  clanck  van  sinen  horen  doet  ver- 
staen.  Daer  om  yegelijc  make  hem  bereet  sonder  langer  ver- 
toeven, dies  die  hertoge  van  Bayvier  ende  Tulpijn  die  aerts- 
bisscop  van  Riemen  met  meer  ander  goede  heeren  blide 
waren.    Mer  Guwelloen  bedroefde  hem. 

Hoe    Guwelloen   sijn   verraetscap   maecte   met   sijn 

DOCHTER   ERENA   ENDE   MET   SIJN   MAGHEN. 

ALs  Guwelloen  sach  dat  hi  Kaerle  den  keyser  niet  langer 
achterhouden  en  mochte,  sorgende  dat  sijn  verraetscap 
wt  comen  soude,  so  sprac  hi  aldus  in  die  tegenwoerdicheit 
van  alle  die  edele,  ende  sonderlinge  totten  hertoghe  van 
Bayvier  ende  den  bisscop  Tulpijn.  Ghi  heeren  alle  gader  en 
denct  niet  dat  ie  minen  swager  den  keyser  begheere  te 
achterhouden  om  eenigerhande  sonderlinge  saken  dan  om 
onser  alder  profijt,  ghi  weet  wel  ie  soude  so  vele  verliesen 
aen  Rolants  ende  der  vangaerden  verlies  als  sommige  van 
u  luden.  Meynt  ghi  waert  dat  ie  Rolants  proosheyt  niet  en 
kende  als  dat  hi  onser  hulpen  niet  en  behoeft,  dat  ie  den 
keyser  minen  swager  raden  soude  te  vertoeven.  En  heb  ick 
niet  selve  mijn  twee  sonen  Hugo  ende  Henrick  ghesonden 
met  Rolant  om  haer  lijf  te  avonturen,  meyndij  dat  ie  die 
specie  mijns  bloets  gaerne  verliesen  soude.    En  heb  ick  hier 

niet  ontboden  mijn  dochtere  Erena  die  machtige  keiserinne 
van  Griecken  om  op  die  Gods  vianden  te  vechten  ende  om 
minen  swager  te  helpen  \vt  den  last  daer  hij  nu  in  is.  En 
hebbe  ie  selve  niet  voer  ons  allen  ter  liefden  van  minen 
swager  ende  ter  begerten  van  u  ghi  hertoghe  van  Bayvier 
ende  Tulpijn  bisscop  van  Riemen,  ende  bijsonder  om  Rolants 
wille  ghetrocken  doer  menighe  vreesselike  passagie  tot  die 
wreede  coningen  Marcelijs  ende  Baligant  in  heydenisse,  daer 
ie  henluden  in  die  presencie  van  menigen  wreeden  Sarazijn 
die  ontsegginghe  dede,  dwelc  niemant  van  u  allen  doen  en 
woude.  Dunct  u  ghi  heeren  dat  ie  niet  so  vele  verliesen  en 
soude  waert  dat  anders  dan  wel  ginge  als  sommige  van  u 
lieden  hier  tegenwoerdich  staende.  En  denct  niet  dat  ie 
vervaert  ben  voer  die  Sarasinen,  daer  om  lieve  swager  maect 
u  bereet  ick  wil  mi  oeck  haesten  met  minen  gheslachte  der 
Lozanen.  Ghi  bisschop  Tulpijn  van  Riemen  ende  ghi  hertoge 
van  Bayvier  blijft  bi  Kaerle  minen  swager  met  uwer  armeyen, 
ie  wil  oec  mine  mannen  van  wapenen  bi  een  vergaderen  die 
machtich  sijn,  ende  oec  dat  volc  mijnder  dochter  die  keyserinne 
van  Griecken  die  mijnen  swager  oeck  te  baten  is  ghecomen 
met  meer  dan  .xx.  duysent  Griecken.  En  denct  niet  dat  ie 
vervaert  ben  oft  dat  ie  eenige  sorghe  hebbe  voer  die  hey- 
denen  oft  dat  ie  in  eeniger  manieren  achter  bliven  wil.  Die 
edel  hertoge  van  Bayvier  ende  die  bisscop  Tulpijn  antwoer- 
den  hier  op  tot  Guwelloene  aldus.  Sidij  dan  so  ghetrouwe 
om  Rolant  of  den  keyser  te  helpen  oft  in  baten  te  trecken 
so  haest  u  gheringe  ende  maect  corts  ghereescap  ende 
volcht  ons  ter  stont  want  wij  duchten  dat  wi  te  lange  ghebeit 
hebben. 

Als  Guwelloen  ende  dese  voerseyde  heeren  dese  [woorden] 
ghesproken  hadden  so  gheboot  Kaerle  die  keyser  alle  sinen 
volcke    dat  si   haer   sonder    vertreck    bereet    maken   souden 

want  hi  woude  haestelijc  na  den  Roncevale  om  Rolant 
ende  den  anderen  ghenoten  in  baten  te  sijn.  Guwelloen 
quam  tot  sijn  dochter  Erena  ende  hielt  raet  mit  haer  hoe 
si  Kaerle  den  keyser  met  sijn  hulpers  souden  mogen  ver- 
derven. Hi  sprac,  het  is  nu  voort  aen  tijt  want  mijn 
swager  die  keyser  beghint  te  vertrecken  nae  den  Roncevale 
met  alle  sijnder  macht,  hi  heeft  in  sijn  ghespan  wel  .lx. 
dusent  mannen  metten  hertoge  van  Bayvier  ende  den  bis- 
scop  Tulpijn  ende  noch  meer  ander  heeren.  Het  is  minen 
raet  dat  wij  ende  alle  onse  opperste  capiteynen  onder  onse 
wapenrocken  heymelic  dragen  die  wapen  van  Affriken  ende 
oec  die  sarazijnsce  banieren,  ende  als  Kaerle  met  sijn  volck 
voer  op  de  Sarasinen  vechten  sal  dat  wij  dan  van  achter 
onse  wapenrocken  verwandelen  ende  die  afifrijcsche  banieren 
op  heffen  [ende]  roepende  Affrijcken  sullen  slaen  inden  steert 
van  Karels  heyr.  So  sullen  wij  lichtelijc  tot  onser  meyningen 
comen,  te  weten,  ghi  sult  Baligant  des  conincx  Marcelijs 
broeder  tot  eenen  man  hebben  ende  ie  sal  henluiden  Spaen- 
gien  aldus  over  leveren  ende  kerstenrijc  van  hem  te  leene 
houden,  ende  ghi  sult  keyserinne  van  Griecken  ende  vrouwe 
van  Affrijcken  met  noch  veel  ander  landen  sijn,  dit  dunct 
mi  den  besten  raet.  Die  wreede  keyserinne  Erena  antwoerde 
dat  si  des  te  vreden  was.  Doe  beval  die  keyserinne  haren 
oppersten  capiteynen  te  doene  als  boven  verclaert  is,  dwelc 
si  gaerne  deden,  ende  Guwelloen  beval  sinen  magen  des- 
ghelijc  te  doen,  dwelc  altemael  volbracht  wert.  Die  ghemeyn 
soudenieren  dit  siende  hoe  dat  alle  de  meeste  capiteynen 
haer  divisien  verwandelden  met  die  sarazijnsche  wapenen 
ende  dat  si  die  kersten  banieren  onder  die  voet  traden  so 
waren  sij  hier  af  seer  tonvreden,  hoe  wel  dat  si  nochtans 
daer  niet  tegen  seggen  en  dorsten,  maer  si  quamen  heymelijc 
in    Kaerls    heyr    ende  claechdent  Tulpijn  ende  Naaman  den 

hertoghe  van  Beyeren  hoe  alle  Guwelloens  meeste  capitey- 
nen  onder  haer  kersten  wapenrocken  hadden  de  leverey  oft 
teeken  van  Affriken,  ende  de  sommige  die  kersten  banieren 
onder  de  voet  werpen  ende  hielden  die  sarazynsce  banieren  in 
haer  handen.  Als  deze  twee  heeren  dese  valsche  verraderie  ver- 
namen soe  ordineerden  si  in  haren  raet  dat  si  als  Guwelloen 
weder  bijden  keyser  comen  soude  ende  sijn  ordinancie  wel 
soude  meynen  ghemaect  te  hebben  so  souden  si  wt  Kaerls 
heyr  slaen  met  .v.  dusent  mannen  ende  omrijden  Guwelloen 
eer  hi  dan  weder  nae  sijn  volc  soude  connen  gecomen  ende 
vangen  hem  so  subtihck  sonder  grote  beroerte  te  maken. 
Ende  Kaerle  die  keyser  en  wist  daer  selve  niet  af  van  al 
datter  ghesloten  was.  Guwelloen  dan  om  sijn  opset  te  vol- 
brengen quam  met  luttel  geselscaps  van  sijn  dochter  naden 
keyser  ghereden  vermanende  hem  dat  hi  hem  niet  te  seer 
haesten  en  soude  ende  seyde.  Mijn  dochter  Erena  die 
griecxsche  keyserinne  bereyt  haer  wel  met  .xx.  duysent 
vrome  Griecken  om  met  u  op  de  Sarasinen  te  trecken  die 
hier  int  lant  ter  liefden  van  mi  gecomen  is  so  ghi  wel  weet. 
Kaerle  beval  dat  hi  hem  haesten  soude  want  hi  niet  langher 
beyden  en  woude.  Als  Guwelloen  van  den  keyser  gesceyden 
was  ende  reedt  na  sijn  dochter  om  sijn  valsch  opset  als 
voerseyt  is  te  volbrengen  so  wert  hi  omreden  vanden  voer- 
seyden  hertoghe  ende  den  bisscop.  Hij  wert  ghevangen  ende 
si  verweten  hem  dat  hi  ende  sijn  dochter  verloochent  waren 
ende  hoe  hij  die  vangaerde  verraden  hadde.  Daer  wert  sijn 
valsch  treysoen  ontdect  ende  hi  wert  beschaemt  voer  alle 
die  heren.  Ten  lesten  na  veel  arguacien  die  daer  ghevielen 
soe  wert  hi  vast  ghebonden  in  een  tente  gheset  met  goeder 
hoeden  want  hijt  niet  verantwoerden  en  conde.  Als  Erena 
die  keyserinne  vernam  dat  haer  vader  ghevangen  was  ende 
dat  alle  haren  valschen  opset  te  nieute  was  so  vloot  si  met 

haren  meesten  capiteynen  de  welcke  alle  verraders  waren 
op  een  sterc  casteel  meynende  hen  te  salveren  wt  des  keysers 
handen.  Mer  Kaerle  beval  eenen  ridder  ghenaemt  Foucke 
dat  hijt  sterckelic  beleggen  soude  met  .v.  dusent  ghewapende 
mannen  dwelc  so  geschiede,  ende  beval  hem  yan  daer  niet 
te  sceyden  voer  dat  hi  weder  quame  vander  reysen  die  hi 
op  handen  hadde.  Ende  alle  de  ghemeyn  soudeniers  quamen 
in  Kaerls  heyr  daer  si  minnelijc  ontfangen  ende  versolt  wer- 
den. Dewile  dat  dit  dus  geschiede  so  quam  die  goede  hertoge 
van  Monbaes  wt  Griecken  ende  bracht  met  hem  die  .ij.  ionghe 
kinderen  vander  keyserinnen  Erena,  die  beyde  blint  waren, 
want  haer  oghen  waren  haer  wt  ghesteken  ende  dat  hadde 
si  doen  doen  van  twee  verraders  daer  die  hertoge  van  Mon- 
baes ten  aengange  quam.  Hij  sloech  die  verraders  seer,  ende 
daer  om  moeste  hi  wten  lande  vlien,  dus  was  hi  in  Vrancrijc 
gecomen  om  Kaerlen  dit  te  clagen  als  hier  na  volgen  sal. 
Mer  wij  willen  eerst  seggen  hoe  hem  Kaerle  van  Guwelloen 
beclaechde  treckende  voorts  na  den  Roncevale. 

Hier  na  sprac  Kaerle  die  prince  onblije. 
Nu  help  God  ende  die  maghet  Marie 
Bi  Guwelloen  is  [mi]  vernoy  ghecomen 
Dat  hebbe  ick  nu  wel  vernomen 
Dwelck  hem  ende  God  wil  sal  worden  suere. 
Want  na  dat  ons  oerkont  [die]  scriftuere 
Soe  waren  sijn  voerders  fel 
Dwelck  ick  nu  gheproeft  hebbe  herde  wel. 
Sij  versloeghen  den  keyser  luliene 
Dwelck  iammer  was  om  te  aensiene. 
Int  capitolie  dat  sijt  daden 
Daer  si  hem  valschelijc  hadden  verraden. 
Och  mi  ysser  nu  oeck  af  ghecomen  toren. 

lek  hebber  lacen  Rolande  bi  verloren 

Den  goeden  bisschop  ende  den  ridder  Olivier 

Ende  menighen  prince  van  herten  fier. 

Ay  God  moet  ick  dan  dus  verhesen  Rolant 

Soe  schadet  mi  eenen  swaren  pant 

Want  ick  ben  daer  bi  ghecranct  soe  seere 

Ick  en  verwints  lacen  nemmermeere 

Dat  weet  ick  wel  ghewarichlijcke. 

Och  wie  soude  mi  beschermen  Vranckerijcke. 

Het  is  mi  duchte  ick  soe  ghecomen 

Die  croone  wort  mi  noch  af  ghenomen. 

Hi  weende  iammerlijck  om  die  vaert 

Ende  track  sinen  grauwen  baert 

Die  ander  heeren  begonsten  oeck  te  kermen. 

Laet  ons  rasschelijc  spraken  si  ocharmen 

Ende  wreken  vromelijc  met  onsen  handen 

Onse  leedt  op  die  Gods  vianden. 

Mer  lacen  eer  si  daer  ghecomen  mochten 
Hadde  Rolant  den  strijt  doervochten 
Soe  dat  Marcelijs  die  wreede  coninck 
Doot  was  dat  is  een  ghewarich  dinck. 
Rolant  en  hadde  doen  des  seker  sijt 
Maer  vijf  mannen  in  sijn  berijt 
Nochtans  waren  si  alsoe  ghedaen 
Datse  gheen  duysent  en  mochten  wederstaen. 

Hoe  Olivier  sijn  eynde  dede,  ende  hoe  Rolant  den 

HAVELOSEN   GaUTIER   VANT,    ENDE   HOE  Hl  FRANSOYS  BOU- 
DEWIJN   ENDE   SINEN    SCHILTKNECHT   OM    V^ATER   SANT. 

AY  soe  God  almoghende  heere 
Sprack  Olivier  ick  en  mach  niet  meere. 
Vergheeft  mi  mijn  misdaet 

Ende  vveest  mijnder  armer  sielen  raet. 

Ende  gheeft  mi  na  dit  leven  hemelrijckc 

lek  heb  u  doch  altoos  ghedient  trouwelike. 

Doe  ghebenedide  hi  sinen  heere 

Ende  dancte  hem  van  alle  der  eere 

Die  hi  van  hem  ye  ghewan 

Ende  sonderlinghe  Rolande  voer  alle  man. 

Doen  hi  dese  deerlike  tale  dus  hadde  gheseyt 

Viel  hi  ter  aerden  doot  dwelck  was  iammerheyt. 

ALs  Rolant  dus  van  sinen  geselle  Olivier  sceyden  moeste 
waer  af  hi  seer  tonvreden  was  makende  groot  misbaer, 
so  dachte  hi  ten  lesten  hoe  hi  hem  soude  connen  wreken 
op  die  felle  Sarasinen.  Sittende  op  zijn  sterc  peert  Volentijf 
reedt  hi  na  haer  scaren  met  groter  verstoortheyt.  Ende  als 
hi  den  Sarasinen  ghenaken  soude  so  quam  die  ridder  die 
havelose  Gautier  vliende  hem  deerlic  dagende  hoe  hi  van 
noots  wegen  vlien  moeste  want  hem  alle  sijn  wapen  doer- 
houwen  was  ende  sijn  bloet  was  hem  seer  ontlopen.  Rolant 
hem  niet  kennende  vraechde  hem  wie  hi  was.  Gautier  ont- 
decte  hem  sinen  naem.  Als  hem  Rolant  kende  sprac  hi  tot 
hem.  O  ridder  vol  vromicheden  die  nye  en  vloot  moet  ghi 
nu  oeck  vlien,  och  ick  heb  u  soe  dicwils  ghesien  in  menigen 
storme  ende  strijt  daer  ghi  niet  vlien  en  wout  hoe  groten 
dangier  dat  u  toecomen  mocht.  O  ridder  vol  couragien  waer 
sijn  alle  u  ghesellen  bleven,  och  waer  is  u  oom  die  alder 
stercste  ridder  Ogier  van  Denemercken.  Gautier  antwoerde 
hem  dat  si  alle  gader  verslaghen  waren.  Als  Rolant  dese 
woerden  hoorde  so  sprack  hi  aldus.  Nu  bekenne  ick  wel 
dat  ons  Guwelloen  verraden  heeft  want  die  keyser  Kaerle 
beydt  veel  te  langhe  daer  ick  hem  doch  driewerven  die 
wete    met    minen  horen  ghedaen  hebbe  ende  noch  eens  wil 

ick  mi  pogen  te  blasen  hoe  suer  dattet  mi  worden  mach, 
Hi  sette  den  horen  aenden  mont  blasende  met  sulcke  cracht 
dat  hem  die  hersenen  ontliepen.  Rolant  voelende  hem  dus 
cranckelic  gestelt  want  hi  wel  wist  dat  hi  corts  sterven  soude 
riep  seer  lude  ende  seyde.  O  Kaerle  here  twi  beydi  dus 
lange,  mer  lacen  ten  is  u  scult  niet.  O  Guwelloen  Guwelloen 
hoe  suldijt  voer  God  verantwoerden  dat  ghi  ghedaen  hebt. 
Diederick  zijn  sciltknecht  horende  hem  dus  clagen  liep 
haestelijc  so  heymelic  als  hi  conde  om  den  anxt  der  Sara- 
sinen  daer  hi  den  coninc  meynde  te  vinden.  Ende  als  hi 
voer  hem  quam  dede  hi  zijn  clachte  hoe  dat  al  die  vangaerde 
verslagen  was. 

Die  wile  dat  Diederick  dus  van  Rolande  gescheyden  was 
so  was  die  goede  bisscop  Tulpijn  onledich  inder  missen. 
Inden  dienst  staende  hoorde  hi  inder  lucht  groot  geschal 
vanden  helschen  vianden  die  grote  blischap  maecten.  Die 
bisschop  beswoerse  dat  si  hem  seggen  moesten  waer  om  si 
sulc  gherucht  maecten.  Die  duvelen  seyden  om  dattet  opten 
Roncevale  al  verslagen  is.  Dat  met  Marcelijs  gecomen  was 
daer  hebben  wi  die  sielen  af  gehaelt.  Ende  oec  verbliden 
wi  ons  van  die  grote  scade  die  kerstenrijc  nu  gehadt  heeft 
opten  Roncevale,  wanttet  oec  verslagen  is  dat  met  Rolant 
daer  gesonden  was.  Als  die  bisscop  op  dese  antwoerde  van 
den  duvelen  verhoort  hadde  liet  hise  vervliegen  ende  ver- 
telde den  keyser  tgene  dat  hi  gehoort  hadde.  Als  Kaerle 
dit  hoorde  vanden  bisscop  ende  oec  die  ander  tijdinge  van 
Rolants  sciltknecht  so  maecte  hi  grote  droefheyt  treckende 
sinen  grisen  baert  ende  wringende  zijn  handen.  Die  hertoghe 
van  Bayvier  dit  aensiende  sprac  tot  hem.  O  heere  wildi 
Rolant  noch  levende  vinden  so  laet  ons  haesten  bi  hem  te 
trecken  daer  wi  tgheluyt  van  sinen  horen  gehoort  hebben, 
ende    doet    alle  die  trompetten  claroenen  hoernen  ende  alle 

tgeluyt  blasen  dat  hier  int  heyr  is,  op  dattet  Rolant  horen 
ende  hem  verbliden  mach  ende  die  Sarasinen  onse  coemste 
vernemen,  dwelc  so  geschiede.  Als  Rolant  alle  dit  geluyt 
hoorde  so  dacht  hi  wel  dat  hem  de  keyser  bi  quam  waer 
af  hi  hem  verblide,  mer  de  Sarasinen  waren  dies  te  meer 
vervaert  denckende  hoe  si  Rolant  die  noch  sijn  derden  was 
ter  doot  bringen  mochten.  Daer  quamen  .v"".  vanden  cloec- 
sten  die  si  hadden  op  hem  gheronnen.  Rolant  dit  siende 
sat  op  zijn  peert  ende  reedtse  manlick  tegen  soe  hi  ghewone 
was,  mer  lacen  die  goede  bisscop  wert  in  dien  feilen  oploop 
doerreden  daer  hi  te  voete  vechtende  was  dies  hem  Rolant 
seere  bedroefde,  ende  Boudewijns  peert  wert  onder  hem  doot 
ghesteken.  Rolant  dit  siende  dede  hem  ontset  want  anders 
hadde  hi  doot  ghebleven.  Die  havelose  Gautier  ontquam 
met  groter  fortunen  maer  hi  was  seer  gequetst,  want  Rolant 
doerbrac  die  sarazijnsce  scaren  met  groter  couragien,  ende 
Gautier  die  hem  vromelijc  volchde  vant  hemselven  met 
Rolant  doer  die  scaren  eer  hijt  wiste,  mer  hi  was  so  seer 
ghequetst  dat  hi  van  noots  wegen  na  des  keysers  heyr 
moeste  gaen  dat  noch  verre  van  daer  was.  Rolant  dede  so 
veel  vromicheden  dat  die  Sarasinen  de  plaetse  ruymen 
moesten  ende  vermalediden  de  ure  dat  si  daer  quamen.  Als 
Rolant  hem  dus  seer  vermoeyt  had  vraechde  hi  den  vromen 
Fransoys  Boudewijn  oft  hi  van  Diederic  sinen  sciltknecht 
niet  en  wist.  Boudewijn  antwoerde  dat  hi  hem  in  die  voer- 
leden  battahe  niet  ghesien  en  hadde.  Doe  gaf  hem  Rolant 
sinen  helm  dat  hi  hem  daer  in  clare  fonteyne  halen  soude 
want  Boudewijns  helm  was  al  doerhouwen.  Mer  lacen  si  arbey- 
den  te  vergeefs  want  de  Sarasinen  benamen  hem  den  wech 
als  hi  metter  fonteynen  weder  na  Rolande  keeren  soude,  dies 
hi  seer  droeve  was  ende  quam  na  des  keysers  heyr  met 
groter  droefheyt  dagende  sijn  crancke  avonture. 

Hoe   Rolant   Gode  badt  dat  hi  hem  een  fonteyne 
verleenen  wilde,  dwelck  hem  also  gheschiede. 

ALs  Rolant  hemselven  dus  vermoeyt  had  ende  hi  van  den 
ridder  Boudewijn  niet  en  vernam  so  badt  hi  Gode  mit 
groter  devocie  wt  ynnicheit  sijnder  herten  betrouwende  in 
de  goedertierenheit  Gods  als  dat  hi  hem  eenige  vochticheit 
verkenen  wilde  om  sijn  wtgedroochde  herte  mede  te  laven. 
Als  hi  zijn  gebet  dus  voleynt  hadde  so  sach  hi  bi  hem  een 
schoon  fonteyn  springende  wt  eenen  marmorsteen  daer  noyt 
te  voren  gheen  en  was.  Als  Rolant  dit  schoon  mirakel  sach 
dancte  hi  God  van  sijnre  gracien,  ende  si  loopt  noch  ter  tijt 
opten  Roncevale.  Als  hem  Rolant  metter  fonteynen  dus 
gelaeft  hadde  so  voelde  hi  wel  dat  sijn  leven  corts  eynden 
soude,  doe  nam  hij  met  groter  flauten  den  horen  aenden 
mont  ende  blies  met  sulcke  cracht  dat  hem  die  hersenen 
ontliepen  ende  viel  in  onmacht  tusscen  vier  marmorsteenen. 
Dit  siende  een  Sarazijn  wel  meynende  dat  hi  doot  geweest 
hadde  so  quam  hi  haestelijc  derwaert  ghelopen  om  Rolants 
sweert  ende  den  horen  te  nemen.  Maer  eer  hi  sijn  opset  conde 
volbringen  so  bequam  Rolant  vander  onmacht  ende  sach 
dat  die  Sarazijn  sijn  wapen  wech  wilde  dragen.  Doe  stont 
hi  op  ende  nam  den  horen  in  zijn  hant  ende  sloech  den 
Sarazijn  op  sijn  hooft  dat  hi  doot  ter  aerden  viel  ende 
dat  sinen  horen  scoerde  vanden  groten  slach.  Daer  na 
nam  hi  sijn  sweert  ende  sloech  dat  op  eenen  marmorsteen 
om  datter  geen  kerstenen  mede  verslagen  en  souden  worden 
vanden  ongeloovigen.  Vier  reysen  sloech  hijt  opten  steen 
ende  diefde  den  steen,  mer  hi  en  conde  dat  sweert  niet 
ghebreken  hoe  veel  arbeyts  dat  hi  daer  toe  dede  so  fijn 
wast  van  stale. 

Hoe  Rolant  sijn  eynde  dede. 

ROlant  lacen  die  crancte  seere 
Ende  hi  riep  aen  Gode  onsen  heere. 
Deen  hant  hi  ten  hemel  waert  droech 
Met  die  ander  voer  sijn  borste  hi  sloech. 
Doen  leyde  hi  onder  hem  verstaet  mi  wael 
Den  horen  ende  sijn  sweert  Duerendael 
Dattet  herte  hem  bina  doen  brack 
Ende  hi  noyt  daer  na  veel  meer  en  sprack. 
Te  Spaengien  waert  keerde  hi  hem  weder 
Ende  viel  ruggelinghe  ter  neder. 
Datmen  niet  segghen  en  mochte 
Rolant  en  hadde  den  strijt  volvochten. 

Rolant  lacen  deerliken  alsoe  lach 
Dat  hi  en  hoorde  noch  en  sach 
Nochtans  hadde  hi  in  sijn  ghedachte 
Den  heere  die  hem  ghewrachte 
Die  heere  is  van  hemelrijcke 
Badt  hi  met  herten  ootmoedelijcke 
Met  seer  grooter  volstandichede 

Met  knyen  ghebogen  met  ghevouwen  handen  mede. 
Aldus  bleef  die  vrome  ridder  doot 
Dwelck  was  scade  ende  iammer  groot 
Ende  als  Rolant  dus  dede  sijn  eynde 
God  sinen  engel  om  die  siele  seynde. 

Een  cort  lof  van  Rolant  ende  Olivier. 

WEI  droeflijc  is  te  beweenen  die  doot 
Van  Olivier  ende  Rolant  den  grave  eerbaer 
Die  nu  leven  in  vruechden  groot 
Met  Gode  verciert  in  die  hemelsche  schacr. 
Van  edelen  seden  waren  si  so  claer 

Dat  haer  niemant  en  scheen  ghelijck  te  sijn 
Gods  tempel  si  oefFenden  devoet  dats  waer 
Den  wonden  des  lants  waren  si  een  medicijn 

Een  hope  des  lants  waren  si  certeyn 
Beschermers  voer  weduwen  ende  weesen 
Den  armen  den  gasten  een  milde  fonteyn 
Van  wt  der  gracien  Gods  gheresen 

Van  allen  ridderscappen  waren  si  tgreyn 
Hi  ende  Olivier  Gods  wet  vermeerende 
Dies  si  met  vruechden  in  des  hemels  pleyn 
Bi  Gode  eewelijck  sijn  triumpherende. 

Hoe  die  keyser  Kaerle  opten  Roncevale  quam  daer 
hij  zijn  volc  verslagen  vant,  ende  vander  clagen 

DIE    Hl    OVER    ROLANT    OLIVIER    ENDE    DIE    ANDER    DEDE. 

Ende   hoe   die   sonne   bleef   staen,  ende   hoe  hi  de 
heydenen  versl0ech  wrekende  rolant  sinen  neve. 

ALs  Boudewijn  so  voerseyt  is  in  Karels  heir  quam  seg- 
gende  hoe  hi  Rolant  in  sijn  wterste  ghelaten  had  ende 
alle  sijn  gesellen  doot  waren  so  was  int  heyr  groot  misbaer 
ende  al  tvolc  trac  naden  Roncevale.  Daer  vant  yegelic 
sinen  vrient,  ende  eerst  vant  Kaerle  sinen  neve  Rolant  doot 
liggen  bi  een  fonteyn  metten  armen  cruyswijs  op  zijn 
borst.  Doen  viel  Kaerle  op  hem  ende  began  droeflijc  te 
suchten  ende  te  screyen  slaende  sijn  handen  seggende  met 
luder  stemmen.  O  rechter  arm  mijns  lichaems,  eere  van 
Vrancrijc,  sweert  der  rechtverdicheyt,  lancie  onbuygelijc, 
pancier  onbrekeHc,  helm  der  salicheit,  bi  ludas  Machabeus 
te  geliken  ende  bi  denstercken  Sampson  Saul  ende  lonathas 
in  fortunen  gelijc.  O  ridder  alder  cloecste  in  stride  alder 
geleertst,  bescermer  der  kerstenen,  muer  der  clercken,  stock 
der   weesen,    spise   der  weduwen,  versadinge  der  arme  ende 

rijcke  verlichtinge  der  kercken.  O  tonge  niet  dan  waerheit 
wetende  o  edel  grave,  der  Fransoysen  leytsman,  der  kerste- 
nen kampioen,  o  ridderlic  greyn  o  lacen  waer  om  heb  ie  u 
in  dit  lant  broclit,  hoe  sie  ick  u  nu  doot,  och  waer  om  en 
sterve  ie  niet  met  u.  O  Rolant  ghi  triumpheert  met  die 
engelsche  scaren  hier  boven  inden  hemel,  ghi  verhoghet 
metten  choren  der  martelaren  ende  ghi  verblijt  u  met  alle 
heyligen,  nochtans  staet  mi  altijt  over  u  te  weenen  als  David 
weende  over  Saul  lonathas  ende  Absolon.  O  Rolant  ghi 
wort  van  dit  leven  genomen  inder  outheit  van  .xxxviij.  iaren 
ende  laet  ons  hier  in  dese  droeve  werlt.  Om  dat  ghi  ons  dus 
ghewont  wort  af  genomen  versucht  die  werelt,  ende  den 
hemel  verblijt  hem.  Met  dusdanighe  woerden  beclaechde 
coninc  Kaerle  sinen  neve  Rolant  ende  hi  sloech  ter  stont 
sijn  tenten  ter  selver  plaetsen  daer  Rolants  dode  lichaem 
lach,  ende  hi  dede  dat  balsemen  mit  myrre  ende  aloë,  ende 
men  dede  schone  exequien  over  hem  met  schonen  lichte 
ende  viere  inden  bosch  ontstekende. 

Sij  vonden  daer  oeck  den  goeden  ridder  Olivier  grave  van 
Geneven  doot  ligghen  opter  aerden  cruyswijs  wt  gherect  met 
vier  staken  in  die  aerde  gheslagen  ende  mit  scerpe  messen 
ghevilt  vanden  hals  totten  naghelen  van  sijn  handen  ende 
voeten  ende  doersteken  met  lancien  ende  gheslagen  met 
stocken.  Doe  was  daer  groot  misbaer  ende  ghescrey  van 
drucke  ende  groot  hantghewringhe.  Daer  vant  die  vader  den 
sone,  die  sone  den  vader,  die  broeder  den  broeder  verslagen, 
yegelijc  beclaechde  sinen  vrient. 

Doe  swoer  die  keyser  bi  God  almachtich  dat  hi  na  die 
heydenen  loopen  soude  sonder  ophouden  tot  dat  hijse  vonde. 
Die  coninc  siende  dat  hem  den  dach  ontbreken  soude  so 
badt  hi  God  dat  hi  den  dach  verlengen  woude  om  sijn 
vianden  te  vervolgen,  dwelc  also  geschiede.  Die  sonne  bleef 

staende  drie  dagen  lanc  ende  hi  vant  die  heydenen  bi  een 
water  gheheeten  Ebra  bi  die  stadt  van  Saragossen  liggen 
etende.  Hi  versloger  daer  menich  dusent  met  Baligant  die 
met  veel  volcx  daer  ghecomen  was  na  Spaengien,  want  hi 
hadde  verhoort  hoe  alle  die  vangaerde  met  Rolant  verslagen 
was  ende  dat  Marcelijs  zijn  broeder  voort  getrocken  was  om 
coninc  Kaerle  te  bevechten.  Aldus  was  hi  haestelijc  over 
ghecomen  niet  wetende  dat  hem  Kaerle  so  bi  was.  Doen 
vermalediden  die  Sarasinen  die  ure  dat  si  daer  gecomen 
waren  want  si  daer  alle  verslagen  werden  die  den  Fransoy- 
sen  te  gemoet  quamen.  Daer  bevochten  die  Sarasinen  de 
grote  moort  die  Marcelijs  op  die  vangaerde  ghedaen  hadde. 
Och  wie  soude  connen  bescriven  die  grote  manslachte  die 
Karel  die  keyser  selve  dede  in  persone  wrekende  Rolant 
sinen  neve.  Den  water  wert  sinen  loop  benomen  doer  die 
grote  menichte  der  doder  lichamen  diet  versHnden  moeste, 
daer  en  was  niemant  ghespaert,  daer  en  halp  den  Sarasinen 
haer  menichte  niet.  Si  werden  alle  ghedoot  sonder  weder- 
stoot die  mit  Baligant  over  ghecomen  waren,  hi  was  selve 
seer  ghequetst  mer  hij  ontquam  met  groter  avonturen  in  een 
scheepken  ende  noch  .v.  oft  .vi.,  anders  wert  daer  al  ghedoot, 
dat  met  hem  over  ghecomen  was. 

Als  die  mogende  coninc  Kaerle  sach  dat  si  alle  verslagen 
waren  ende  hi  geen  Sarasinen  meer  en  vant  so  track  hi  na 
den  Roncevale.  Als  hi  daer  quam  so  dancte  hi  Gode  vander 
gracien  die  hi  doer  hem  hadde  ghedaen.  Daer  dede  hi  sijn 
clachte  weder  om  op  een  nieu  over  Rolant,  ende  daer  na 
over  Olivier  dien  hi  dede  eerliken  voeren  te  Geneven  ghe- 
balsemt  soe  dat  behoorde,  ende  noch  meer  ander  die  machtich 
waren  dede  hi  voeren  elcken  in  sijn  lant  ende  eerlijc  begraven. 

Dat  Hchaem  van  Rolant  dede  hij  bedect  seer  costelijc 
voeren    totter   stadt   Blaye,    daert   seer  eerlic  begraven  wert 

in  sinte  Romanus  kcrcke  die  hi  dacr  te  voren  selve  ghcsticht 
hadde  ende  canoniken  regulieren  daer  in  ghestelt  hadde,  ende 
Rolants  sweert  dede  hi  boven  sijn  hooft  hangen  ende  sinen 
horen  van  yvore  aen  sijn  voeten  ter  eeren  Christi  ende  sijns 
eerbaren  ridderscaps,  mer  den  horen  wert  namaels  te  onrechte 
gheset  in  sinte  Severinus  kercke.  Item  te  Gehjn  werden  be- 
graven Gandelbodus  coninc  van  Vrieslant,  Astragnus  coninck 
van  Britanien,  Garinus  hertoge  van  Lothrijck.  Item  te  Bour- 
deus  werden  begraven  GaHfier  coninc  van  Bourdeus,  Euge- 
lerius  hertoge  van  Aquitanien,  Lambrecht  prince  van  Berry, 
Galerius,  GeHnus  ende  meer  ander  princen  ende  ridders  meer 
dan  vijf  duisent.  Tot  Alre  werden  begraven  Estulus  de  grave 
van  Langres,  Salomon  hertoge  van  Bourgondien  met  veel 
ander  princen  ende  ridders  meer  dan  .x.  dusent,  ende  die 
prefect  Constantijn  wert  te  Rome  begraven  met  veel  ander 
Romeynen  ende  Poelsche,  voer  wekker  sielen  coninc  Kaerle 
gaf  den  armen  .xij.  duisent  oneen  silvers  ende  .xij.  dusent 
talenten  gouts  ende  veel  cleederen  ende  ander  aelmoessen. 
Item  ter  Hefden  van  Rolant  gaf  hi  sinte  Romaens  kercke  te 
Blaye  tot  eewigen  dagen  alle  dlant  dat  omtrent  die  selve 
stadt  leyt  .vi.  milen  verre  ende  alle  die  stadt  met  haer  toe- 
behoorten ende  die  zee  daer  onder  ghelegen,  ende  des  beval 
hi  den  canoniken  vander  selver  kercken  datse  gheenen 
mensch  ter  werelt  eenigen  dienst  daer  voer  en  deden  voort 
aen,  mer  datse  alleen  voer  de  salicheit  sijns  neven  ende  der 
voerseyde  heren  ende  haer  gesellen  opten  dach  haerder  doot 
.XXX.  arme  menschen  cleeden  ende  spise  gheven  souden,  ende 
datse  niet  alleen  en  baden  voer  de  voerseyde  heren  en  mer 
oeck  voer  al  de  ghene  die  in  Spaengien  om  de  minne  Gods 
gestorven  waren  oft  noch  sterven  souden  tegen  die  ongeloo- 
vighe,  ende  si  souden  alle  .xxx.  missen  .xxx.  souters  ende 
.XXX.  vigilien  doen  ten  eewigen  dasren  dwelc  si  so  beloefden. 


Hoe  Guwelloen  met  alle  sijn  neven  ghehangen  wert, 

ENDE   SIJN   DOCHTERE   ERENA  MET  VIER  PEERDEN  VAN  EEN 
GESCHOERT   WERT.    ENDE   VANDEN   EYNDE   DER   HYSTORIEN. 

ALs  Kaerle  dus  alle  sijn  dingen  beschiet  hadde  so  wert 
hem  Guwelloen  voort  gebracht  voer  al  dat  volc.  Daer 
wert  hem  sijn  valsche  verraderscap  op  ghetegen  hoe  hi  die 
vangaerde  verraden  hadde  ende  hoe  hi  vernoyeert  was  met 
goeden  bescheyde.  Guwelloen  die  hier  nyet  tegen  gheseggen 
en  conde  wert  verwesen  dat  hi  ghehangen  soude  worden 
met  alle  sijn  adherenten,  dwelc  so  geschiede.  Hij  wert  ghe- 
hangen met  .xiiij.  van  sijn  ghesellen.  Ende  sijn  dochter  Erena 
die  vanden  slote  gecomen  was  meynde  haer  te  ontsculdi- 
gen,  mer  de  hertoge  van  Monbaes  thonende  haer  twee  kin- 
deren die  sy  hadde  doen  bhnden,  ende  seggende  hoe  si  haren 
man  vermoort  hadde  om  dat  hi  na  haer  quaetheit  niet  wercken 
en  woude.  Als  die  keyser  dit  met  goeden  besceyde  hadde 
verstaen  so  wert  si  levende  met  vier  peerden  van  een  ge- 
schoert  ende  alle  haer  hulpers  ghehangen, 

Kaerle  vanden  groten  verliese  sijnre  ghenoten  creech  een 
siecte  van  ongenuechten,  ende  track  tot  Aken,  daer  sterf  hi 
als  hi  gheregneert  hadde  .Ixvi.  iaer  in  Vranckrijck  in  Brabant 
ende  in  Lothrijck,  ende  .xiij.  iaer  keyser  gheweest  hadde. 
Hi  sterf  int  iaer  ons  Heeren  .vilj*^.  ende  .xiiij.  die  vijfste 
kalende  Februarij,  ende  is  begraven  in  die  ronde  kercke 
onser  vrouwen  tot  Aken  die  hi  selve  ghesticht  hadde  daer 
hi  hoochlijc  verheven  is. 

Gheprent  in  die  vermaerde  coopstadt  van  Antwer- 
pen buyten  die  camer  poorte  Inden  gulden  eenhoren 
bi  mij  Willem  vorsterman. 


BIJLAGEN. 


DE  VERSCHILLENDE  UITGAVEN  VAN 
HET  VOLKSBOEK. 


I.    BIBLIOGRAPHIE. 

A.  Antwerpen,  Willem  V  orsterman ,  z.  j.  (begin 
der   i6<ie    eeuw). 

?!^en  ö:DE^iften  fttijt  1|  öic  optc  lÖErcfi  faa  ïïonccuaïc  in  ï^ffpa» 
nfen  1|  ölöcfc^icbE  baer  iSaïant  en  <!^ï(u{ec  mettc  H  ^uet  ban  Mtu 
ftEntijC  faerfïaQEn  toaren.  I|  \Hoiitsnede:  Keizer  Karel  zittende 
op  een  troon,  omgeven  door  paladijnen  en  afscheid  nemende  van 
Roland-  op  den  achtergrond  gewapende  ridders  en  oosterlingen?^ 

De  woorden  ^en  ÖJDefïfhEn  fttijt  in  hout  gesneden  en  even- 
als ïBfontCUaïC  en  jRoïnnt  t\\  «ï^ïiufet  rood  gedrukt.  [N.B.  De 
g  van  betflfaflEn  is  in  de  reproductie  gebroken,  doch  in  het 
origineel  gaaf.] 

In-4°,  40  bladen,  ongepagineerd,  sign.  fl  '\\\  —  g  if)[Ö  iö]-  Op  bijna 
alle  blzz.  32  regels.  Goth.  letter.  Geen  custoden.  F°[aj]r"' titel- 
blad, [a  j]v°  c  ï^iEt  ÖEööint  öie  toaEtacïitiöö^  Öfftoric  banden  |1  enz. 
en  f  toïoötiE.  [h  iv]v°  c  l|oE  (6utDEÏÏ0En  mEt  alÏE  fijn  nEUEn 
öfiEfiangeii  H ;  onderaan:  c  <6öeptent  in  öiE  bmaEtöE  coopftabt 
ban  SiIntü]Er=  j]  pen  öuptEn  öiE  tamEt  poortE  3inöc  suïöEn  EEn= 
ÖOCEn  11  'Ói  mg  ^feiïÏEni  borftEtman.  \Geen  drukkersmerk.] 

Drie  verschillende  houtsneden,  i.  Keizer  Karel  op  een  troon 

op  f°[aj]r°  en  [a  vj]r°.  2.  Gevecht  op  P[b  iv]v°,  [c  v]r°,  [e  ij]r° 
en  [f  ij]v°.  3.  Gevecht  op  f°[f  iv]v°.  De  houtsnede  van  het 
titelblad  is  ook  gebruikt  in  de  onder  B  beschreven  uitgave 
en  komt  eveneens  in  andere  door  Jan  van  Ghelen  gedrukte 
boeken  voor.  De  beide  andere  houtsneden  zijn  wellicht  niet 
voor  Den  droejiiken  strijt  van  Roncevale  gesneden. 

Deze  druk  werd  tot  dusverre  nergens  vermeld.  Een  exem- 
plaar berust  in  de  Kon.  Universiteits-Bibliotheek  te  München. 

B.  Antwerpen,    Jan    van    Ghelen,   1576. 

C  ï^ier  öegöfnt  dë  ö?0Ef=  ||  ïgcfeen  ftrijt  optcn  ^ercfi  banöc 
ïIïDnceuaïe  in  |1  ^paengicn  söefröi^t  öaer  èoeïant  en  <©ïfu{ec 
metten  y  flfeur  ban  feerftentijcfe  faetfïagöen  toaten.  ||  \Hontsnede 
als  bij  A.]  II  oB^epjint  CÖantbperpen/  op  öie  IComiöaetDe  J^efte/ 
fn*  II  öen  iiiitten  ^afettiint/  öp  mp  3fon  ban  (!38eïen. 

De  beide  eerste  regels  van  den  titel  in  hout  gesneden  en 
rood  gedrukt.  Evenzoo  <i5Öep?fnt  CÖQnttoetpen  in  rood. 

In-4°,  36  bladen,  ongepagineerd,  gesigneerd  5(1 — 31-  Op  alle 
blzz.  34  regels  behalve  op  de  laatste  tien,  die  er  35  tellen. 
Goth.  letter.  Op  de  laatste  bladzijde  het  drukkersmerk  van 
Jan  van  Ghelen  en  hetzelfde  adres  als  boven,  met  het  jaartal: 

3iInno  II  mm^^Hm^l'  11 

Voorts  de  approbatie:  c  ^ft  i6oec):feè  1^  geuifiteett  öp  ineeftet 
5Cöflni  ^tafngeöau  «ï^fficiaeï  ba  ^tu0g5^.  <^\\  \^  toegeïaten  ói 
confente  blöen  öoue  ben  ,iu  .^Bobemöjf^.  %wx  faet  .ïff.  (ïP^etee^ 
ftent  öp  öen  j^ectetatfu^  Cie  KLanglje. 

Geen  houtsneden  behalve  die  op  den  titel. 

Een  exemplaar  bevindt  zich  in  de  bibliotheek  van  den 
Hertog  van  Arenberg  te  Brussel.  Het  heeft  vroeger  behoord 
aan  C.  P.  Serrure  te  Gent,  die  de  verzen  uit  het  volksboek 
heeft  uitgegeven  in  Vaderlandsch  Museum  II  (1858),  61 — 95. 

De  beschrijving  dank  ik  aan  Dr.  W.  L.  de  Vreese  te  Gent. 

Er  zijn  geen  exemplaren  van  andere  dan  deze  beide  druk- 
ken bekend.  Toch  is  het  zeker  dat  er  meer  uitgaven  heb- 
ben bestaan. 

De  druk  van  Vorsterman  is  nog  niet  van  eene  kerkeHjke 
approbatie  voorzien;  die  welke  voorkomt  in  den  druk  van 
Jan  van  Ghelen  dagteekent  van  20  November  1552.  Wij 
mogen  dus  aannemen  dat  er  ook  eene  uitgave  van  het 
jaar   1552  is  geweest. 

De  druk  van  1576  is  natuurlijk  gevolgd  naar  dien  van 
1552  of  een  herdruk  daarvan,  maar  voor  deze  uitgaven  kan 
niet  als  voorbeeld  hebben  gediend  de  druk  van  Vorsterman. 
Dit  wordt  onder  meer  hierdoor  bewezen  dat  de  editie  van 
1576  een  versregel  bevat  die  bij  Vorsterman  ontbreekt,  doch 
die  in  dat  voorbeeld  moet  hebben  gestaan  (vergelijk  onzen 
herdruk  bl.  44,  reg.  22  met  Vad.  Museum  II,  81,  vs.  Jj6). 
Derhalve  moet  er  eene  uitgave  bestaan  hebben  die  ouder  is 
dan  de  druk  van  Vorsterman  en  waarop  zoowel  deze  als  de 
voorloopers  van  de  uitgave  van  Van  Ghelen  teruggaan. 


2.    DE   ONDERLINGE   VERHOUDING   VAN   DE    VER- 
SCHILLENDE  DRUKKEN. 

De  inhoud  der  beide  bekende  drukken  is  dezelfde.  Bij  het 
verleenen  der  kerkelijke  approbatie  in  1552  is  het  blijkbaar 
onnoodig  gebleken  wijzigingen  aan  te  brengen.  Het  volks- 
boek heeft  dan  ook  nooit  tot  de  verboden  boeken  behoord. 

De  verschillen  die  ei^  tusschen  beide  drukken  bestaan  be- 
treffen dus  alleen  de  spelling  en  een  aantal  afwijkingen  die 
het  gevolg  zijn  van  de  slordigheid  of  de  willekeur  der  zetters. 

De   verschillen   in    schrijfwijze   leveren  niets  merkwaardigs 

op.    Alleen    moge    worden    opgemerkt    dat  in  den  druk  van 
Jan  van  Ghelen  steeds  geschreven  wordt  Roelant  {-d,  -dt). 

Ook  de  overige  afwijkingen  zijn  meestal  onbelangrijk.  In 
beide  drukken  vindt  men  uitlatingen  van  woorden  of  letters 
en  andere  kleine  onnauwkeurigheden,  zoodat  nu  eens  A,  dan 
weer  B  eene  betere  lezing  vertoont.  Dikwijls  zijn  andere 
woordvormen,  zelden  andere  woorden  gebezigd.  Zoo  heeft 
b.v.  A  (geciteerd  volgens  onzen  herdruk)  45,  6  loonen  en  B 
(geciteerd  volgens  de  nummering  der  verzen  in  Vad.  Museum) 
792  dancken.  Alleen  waar  dat  strikt  noodig  was  is  in  dezen 
herdruk  de  tekst  van  A  naar  B  verbeterd  (zie  hierachter  bl.  90). 
Immers  dikwijls  is  het  twijfelachtig  of  eene  lezing  bedorven 
is;  b.v.  A  6j,  29  Ay  soe  God,  B  1205  Ay  soete  God. 

Meermalen  zijn  woorden  omgezet  (b.v.  A  26,  5  Die  oyt 
beter  peert  ghesach,  B  318  die  beter  pa\e\rt  ye  ghesach);  soms 
ontstaat  daardoor  eene  bedorvene  lezing  (b.v.  B  476  hi  daer 
en  B  1077  "^^^  ^i-i^f  J^y  op\  verg.  A  31,9  en  A  58,  14).  Zoo 
ook  zijn  in  B  de  regels  180  en  181  verkeerdelijk  omgezet 
(verg.  A   17,  27  vlg.). 

Vermelding  verdient  dat  de  versregel  A  68,  9  in  B  (121 5  vlg.) 
vervormd  is  tot  twee  rijmende  regels,  doordat  het  laatste 
woord  veranderd  werd  in  jammer  groot. 

Enkele  malen  is  het  slot  van  een  regel  uitgevallen.  Zoo 
waarschijnlijk  in  A  59,  5,  aangezien  in  B  1083  op  0/iviernog 
volgt  met  dien.  Daarentegen  ontbreken  in  B  684  en  in  B  991 
de  drie  laatste  woorden,  die  in  A  i"],  26  en  A  55,  14  niet 
gemist  worden. 

Ook  geheele  regels  zijn  weggevallen.  Op  bl.  83  werd  reeds 
vermeld  dat  het  vers  B  yj6  in  A  ontbreekt.  Veel  grooter  is 
echter  het  aantal  der  lacunes  in  B  die  uit  A  aangevuld  kunnen 
worden;  t.  w.  A  25,  7  (na  B  288),  A  27,  15  (na  B  355),  A  44,  8 
(na  B  762)  en  A  6%,  i  (na  B  1207).  Tweemalen  ook  ontbreekt 

een  regel  aan  den  tekst  die  noch  in  A,  noch  in  B  wordt 
gevonden.  Hier  zal  de  lacune  dus  reeds  bestaan  hebben  in 
den  ouderen  druk  waarop  beide  teruggaan.  De  beide  gapin- 
gen zijn  te  vinden  bij  A  28,  11  (B  382)  en  A  45,  15  (B  801). 
De  met  de  eerste  plaats  overeenkomende  verzen  van  het 
Rolandslied  (ed.  Kalff,  vs.  243  vlg.)  luiden: 

Een  wort  en  sprac  hi  nemmee 
Ende  brac  den  hals  ontwee. 

Het  volksboek  zal  dus  gelezen  hebben:  Ende  sinen  hals 
ontwee  brack,  of  iets  dergelijks.  Met  de  tweede  plaats  ver- 
gelijke men  het  Rolandslied  vs.  307  vlg. 

Allerlei  verkeerde  lezingen  hebben  A  en  B  gemeen  en 
ook  deze  behooren  dus  reeds  vanouds  tot  de  redactie  van 
het  volksboek.  Enkele  voorbeelden  uit  vele  mogen  volstaan. 

A  24,  16  en  B  266,  waar  ons  ontbreekt  (verg.  Rolandslied 
vs.  132).  —  A  25,  12  en  B  293,  waar  sijn  is  uitgevallen  (verg. 
Rolandslied  vs.  162).  —  A  45,  10  en  B  796  tot  op  die  stadt, 
waar  tot  een  invoegsel  is  (verg.  Rolandslied  vs.  304).  — 
A  49,  10  en  B  918,  waar  denkelijk  ons  is  weggevallen.  — 
A  59,  8  en  B  1086  dinefi  {dynen)  in  plaats  van  minen.  — 
A  6^,  15  vlg.  en  B  1194  vlg.,  waar  iets  aan  den  zin  ont- 
breekt. 

Zulke  gemeenschappelijke  fouten  vindt  men  ook  in  de 
eigennamen;  b.v.  Antecleer,  het  zwaard  van  Olivier,  in  plaats 
van  Antecleer,  Hautecleer. 

Verder  uit  te  weiden  over  deze  punten  van  overeenkomst 
is  echter  overbodig,  daar  wij  ons  niet  zullen  begeven  in  een 
critisch  onderzoek  naar  de  wordingsgeschiedenis  van  het  volks- 
boek. Wij  zouden  anders  ook  moeten  wijzen  op  tegenstrijdig- 
heden, ontstaan  door  de  samenvoeging  van  den  dichterlijken 
en  den  proza-tekst,  die  door  den  bewerker  van  het  volksboek 

niet  allen  zijn  weggenomen  (b.v.  doordat  eene  avantgaerde 
[vangaerde)  de  arriere-garde  van  het  Rolandslied  heeft  ver- 
vangen en  daarvan  nog  sporen  zijn  achtergebleven  in  de 
verzen;  zie  A  12,9;  27,  24  en  58,  12)  en  die,  als  behoorende 
tot  de  oorspronkelijke  redactie  van  het  volksboek,  natuurlijk 
in  alle  drukken  voorkomen. 

Bij  vergelijking  van  A  en  B  blijkt  dat  over  het  algemeen 
de  tekst  van  A  beter  is  dan  die  van  B,  zoodat  niet  alleen 
door  het  feit  dat  de  druk  van  Vorsterman  veel  ouder  is  dan 
die  van  Van  Ghelen  de  keuze  van  A  voor  den  herdruk  wordt 
gerechtvaardigd. 


II.   OVERZICHT  VAN  DE  LITTERATUUR 
BETREFFENDE  HET  VOLKSBOEK. 


F.  J.  MONE,  Uebersicht  der  Niederl.  Volks-literatur,  ^6  vlg., 
n°.  3. 

W.  J.  A.  JONCKBLOET,  Gesch.  der  Middennederl.  Dicht- 
kunst I,  264. 

C.  P.  Serrure,  in:  Vaderlandsch  Museum  II,  27  vlgg.  en 
61  vlgg. 

J.  H.  BoRMANS,  La  Chanson  de  Roncevaux,  44  vlgg.  en 
185  vlgg. 

W.  J.  A.   JONCKBLOET,    Gesch.  der  Nederl.  Letterkunde^ 

I,  430. 

G.  D.  J.  Schotel,  Vaderlandsche  Volksboeken  II,  73  vlg. 
en  311. 

•L.  Gautier,  Les  Épopées  frangaises^  III,  547  en  589. 
G.  Kalff,  Middelnederl.  epische  fragmenten,  33  en  35  vlgg. 
J.  TE  Winkel,  Gesch.  der  Nederl.  Letterkunde  I,   124. 
E.  Seelmann,  Bibliographie  des  Rolandsliedes,  21. 
G.    Kalff,    Gesch.    der    Nederl.    Letterkunde    in    de    i6de 
eeuw  I,  382. 

J.  TEN  Brink,  Gesch.  der  Nederl.  Letterkunde,  52. 

Over  hetzelfde  onderwerp  bestaan  ook  Fransche,  Spaansche 
en  Italiaansche  volksboeken.  Zie  o.  a.  Ch.  Nisard,  Histoire 
des  Livres  populaires  II,  435;  L.  Gautier,  Les  Épopées 
frangaises'^  III,  565  vlgg.,  581  vlgg.,  586,  587;  P.  DE  Gayan- 
GOS,  Libros  de  Caballerias  (Bibl,  de  Autores  Espanoles  XL), 
LXXXVI  vlg.;  E.  Seelmann,  Bibliographie  des  Rolands- 
liedes,  25.  Verder  af  staande  volksboeken  over  Roland  en 
den  strijd  van  Roncevale  vindt  men  ook  in  andere  talen; 
zie  bij  Gautier  en  Seelmann. 


Op  Ons  Liever  Vrouwendag  in  1444  werd  door  de  Gezel- 
len van  Deinze  vertoond  „'t  spel  van  den  wijghe  van  Ron- 
chevale"  (zie  Vaderlandsch  Museum  V,   11). 


III.  AANTEEKENINGEN  BETREFFENDE 
DEN  HERDRUK. 


Bij  den  herdruk  is  de  uitgave  van  Willem  Vorsterman  zoo 
nauwkeurig  mogelijk  gevolgd.  Alleen  zijn  om  den  tekst  beter 
leesbaar  te  maken  de  letterteekens  u  en  v  overal  in  over- 
eenstemming gebracht  met  de  tegenwoordige  schrijfwijze  en 
de  afkortingen  opgelost.  Drukfouten  waarbij  geen  twijfel  kan 
zijn  aan  de  juistheid  der  verandering  werden  stilzwijgend 
verbeterd ;  evenzoo  is  in  de  leesteekens  waar  dat  bepaald 
noodig  was  wijziging  gebracht,  evenwel  steeds  in  overeen- 
stemming met  de  wijze  van  interpungeeren  die  in  den  ouden 
druk  zelf  gevolgd  wordt.  Eigennamen  werden  steeds  van 
eene  hoofdletter  voorzien ;  in  het  origineel  heerscht  daarin 
groote  onregelmatigheid. 

Plaatsen  waar  de  tekst  waarschijnlijk  of  blijkbaar  in  de 
war  is  zijn  niet  critisch  veranderd;  zulke  bedorven  plaatsen 
behooren  in  den  regel  tot  de  redactie  van  het  volksboek  en 
gaan  in  volgende  drukken  over.  Derhalve  zijn  de  verzen  in 
het  boek  niet  verbeterd  naar  de  teksten  van  het  Rolandslied, 
ofschoon  daaruit  op  sommige  plaatsen  blijkt  wat  in  de  oor- 
spronkelijke bewerking  moet  hebben  gestaan.  Alleen  is  op 
een    paar   plaatsen    waar    de   lezing   van    den  jongeren  druk 

van  Jan  van  Ghelen  overeenstemt  met  die  van  het  Rolands- 
lied,  zoodat  de  druk  van  Vorsterman  blijkbaar  eene  drukfout 
heeft,  de  juiste  lezing  hersteld.  Deze  en  alle  andere  wijzigin- 
gen in  den  tekst  worden  hieronder  medegedeeld. 

LEZINGEN   VAN   HET   VOLKSBOEK   DIE    IN   DEN   TEKST 
ZIJN   GEWIJZIGD. 

(Het  eerste  cijfer  wijst  de  bladzijde,  het  tweede  den  regel  aan.) 

2,  29  loue.  —  4,  6  princpale  capiteyen.  —  6,  16  diffinancie. 

—  10,  7  enden.  —  1 1,  7  sterckeijck.  —  11,  16  quaen.  —  11,  18 
vreesseijck.  —  17,  24  ontboden.  —  29,  5  helsberch.  — 32,  12 
Toch  noch.  —  "i^j,  21  verconueren.  —  51,  6  so  wreede,  — 
52,  9  almach  machtich.  —  59,  4  sauel.  —  59,  32  naer.  —  61,  6 
deze  regel  is  tweemaal  gedrukt,  op  f°  g  ij  r°  onder  en  v""  boven. 

—  61,  31  verhengeeisse.  —  Ó2,  26  broosheyt.  —  6}^,  13  toe- 
genwoerdich.  —  74,  20  genever. 

Ingevoegde    woorden    zijn    tusschen   vierkante  haakjes  ge- 
plaatst en  daardoor  zonder  nadere  aanwijzing  kenbaar. 


NEDERLANDSCHE  VOLKSBOEKEN. 

I.  DEN  DROEFLIKEN  STRIJT  VAN  RONCEVALE. 

MET   DRIE   AFBEELDINGEN.  PRIJS  ƒ0,90. 

TER   PERSE   ÜF   IN   VOORBEREIDING: 

II.  HISTORIE  VAN  FLORIS  ENDE  BLANCHEFLEUR. 

III.  HISTORIE   VANDEN   RIDDER  METTER  SWANE. 

IV.  HISTORY    VANDEN    REUS    GILIAS    ENDE    EEN 
SMEETS-KNECHT  SIE-VREEDT  GENAEMT. 

V.  HISTORIE  VAN  MALEGIJS. 

ANDERE  VOLKSBOEKEN  ZULLEN  VOLGEN. 


Date  Due 

^ 

l  o  A  ">  ":^  7 

i.  ^>  'i  i-i  t,:,   i 


Den  Droefliken  strijt  die  opte  main 
839.3108N371  v  1 

